title: Mikel Oyarzabal

text: Mikel Oyarzabal Ugarte (myös muodossa "Oiarzabal", s. 21. huhtikuuta 1997 Eibar) on espanjalainen jalkapalloilija, joka edustaa Primera Divisiónissa pelaavaa Real Sociedadia. Pelipaikaltaan vasenjalkainen Oyarzabal on vasen laitahyökkääjä. Hän kuuluu myös Espanjan jalkapallomaajoukkueeseen.


title: Mikel Oyarzabal

text: Oyarzabal on Eibarin kasvatti. Hän siirtyi vuonna 2011 seurasta Real Sociedadin juniorijoukkueeseen. Kaudella 2014–2015 hän pelasi seuran kakkosjoukkueen paidassa Segunda División B:ssä viisi ottelua. Debyyttinsä Real Sociedadin edustusjoukkueen paidassa Primera Divisiónissa Oyarzabal teki lokakuussa 2015 Levantea vastaan. Avausmaali syntyi helmikuussa 2016 Espanyolin verkkoon. Oyarzabal pelasi debyyttikaudellaan 22 Primera Divisiónin ottelussa tehden kuusi maalia.


title: Mikel Oyarzabal

text: Oyarzabal on edustanut Espanjaa nuorten maajoukkueissa. Debyyttinsä Espanjan jalkapallomaajoukkueessa Oyarzabal teki toukokuussa 2016 ystävyysottelussa Bosnia ja Hertsegovinaa vastaan.


title: Särkijärvi (Ikaalinen, Luhalahti)

text: Särkijärvi on Pirkanmaalla Ikaalisissa Luhalahdella ja osittain Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Särkijärvi on osa Sipsiönjärven-Vahojärven aluetta.


title: Särkijärvi (Ikaalinen, Luhalahti)

text: Järven pituus on lähes kolme kilometriä, leveys 400 metriä ja sen pinta-ala on 56 hehtaaria. Se sijaitsee Luhalahden kaakkoispuolella mäkisessä ja avokallioisessa metsämaastossa. Järven yli työntyy idästä lähes järven pituinen niemi, joka jakaa järven kahtia ja tekee siitä U-kirjaimen muotoisen. Järvellä on kolme noin 60 metrin kapeikkoa ja yksi noin 20 metrin kapeikko. Salmien vuoksi voidaan puhua pohjoisesta, läntisestä ja eteläisestä järvialtaasta. Eteläinen allas on 1,2 kilometriä pitkä ja siinä on useita lahtia sekä yksi 120 metrinen autio saari. Monet sen rannoista viettävät jyrkkivä suoraan veteen ja siihen laskee vain kolme lyhyttä metsäojaa. Vapaa-ajan asuntoja on täällä alle 15. Läntinen allas yhtyy eteläiseen altaaseen 20 metrisen kapeikon välityksellä ja pohjoiseen altaaseen sen yhdistää pohjoisessa Kouvonsalmi. Läntisen altaan pituus on alle 800 metriä. Sen rannat ovat loivat ja siinä on vain kaksi pientä luotoa. Tähän osaan laske yksi suo-oja ja pari lyhyttä metsäojaa. Vapaa-ajan asuntoja on myös täällä alle 15. Pohjoisen altaan pituus on yli 800 metriä, se on saareton ja siihen laskee vain kolme metsäojaa. Vapaa-ajan asuntoja on täällä 15. Järven laskuoja lähtee pohjoisen altaan pohjoispäässä olevasta lahdesta. Laskuoja laskee 2,3 kilometriä pohjoisessa olevaan Ohistonlampeen. Rantaviivan pituus on 10,1 kilometriä. Järven ympäristössä on vain yksi maatila. Järvelle johtaa tiet yhdysteiltä 13285 ja 2763. Ylöjärven ja Ikaalisten välinen raja ylittää eteläisen järvialtaan itäpään suuremman lahden.


title: Särkijärvi (Ikaalinen, Luhalahti)

text: Vuonna 1955 painetussa peruskartassa järven rannoilla ei ole yhtään vapaa-ajan asuntoa eikä sinne johda yhtään tietä. Vain Koivistonkylään johtava tie kulki järven lounasrannan läheltä ohi. Järven sisälle työntyvän niemen etelärannassa lukee ”Viinakoppelinvuori”.


title: Vanessa Bayer

text: Vanessa Bayer (s. 14. marraskuuta 1981 Orange, Ohio, Yhdysvallat) on yhdysvaltalainen näyttelijä. Hän on tullut tunnetuksi viihdeohjelmasta "Saturday Night Live", jossa hän on esiintynyt vuodesta 2010.


title: Raimo Kulli

text: Raimo Kulli (s. 29. marraskuuta 1981 Tallinna) on virolainen autourheilija. Kaudella 2016 hän kilpailee Suomen Porsche GT3 Cup Challengessa. Kulli aloitti uransa rallicrossin parissa vuonna 1997.


title: Raimo Kulli

text: Kulli voitti vuonna 2004 ensimmäisen mestaruutensa VW Golf Baltic -sarjassa. Hän on juhlinut mestaruutta myös Baltian vakioautosarjassa ja NEZ Championshipissä vuonna 2006, Viron BMW 325 Cupissa vuosina 2011–2013 ja Viron Formula Scandic -luokassa vuonna 2014.


title: Raimo Kulli

text: Kulli sai sukunimensä vuoksi huomiota osakseen Suomessa toukokuussa 2016 voittaessaan Suomen Porsche GT3 Cup Challengen osakilpailun Ahveniston moottoriradalla. Hänen sukunimensä tarkoittaa viron kielessä haukkaa.


title: Raimo Kulli

text: Kulli on voittanut uransa kilpailuista lähes 36 prosenttia ja ollut palkintokorokkeella lähes 65 prosentissa kilpailuistaan.


title: Norjan tiedeakatemia

text: Norjan tiedeakatemia ("Det Norske Videnskapsakademi") on norjalainen organisaatio, jonka tehtävänä on edistää tiedettä kaikilla tieteenaloilla koko Norjassa. Sillä on sekä norjalaisia että ulkomaalaisia jäseniä. Paikka tulee vapaaksi, kun joku jäsenistä täyttää 70 vuotta tai kuolee. Vuonna 2014 akatemialla oli 881 jäsentä, joista 147 oli naisia.


title: Qinzhou

text: Qinzhou (, pinyin: Qīnzhōu Shì) on prefektuuritason kaupunki Etelä-Kiinan Guangxin zhuangien autonomisen alueen eteläosassa. Kaupungin pinta-ala on 10 728 neliökilometriä ja väkiluku 3,08 miljoonaa (vuonna 2010). Kaupungin keskusta sijaitsee linnuntietä noin 100 kilometriä autonomisen alueen pääkaupunki Nanningista eteläkaakkoon.


title: Qinzhou

text: Piirikuntatasolla kaupunki jakautuu kahteen kaupunkipiiriin ja kahteen piirikuntaan.


title: Nukkatammi

text: Nukkatammi ("Quercus pubescens") on pyökkikasveihin kuuluva puu. Se on saanut nimensä silmuja ja nuoria lehtiä peittävästä valkoisesta, pehmeästä nukasta.


title: Nukkatammi

text: Nukkatammi kasvaa 20 metrin korkuiseksi. Puulla on erikseen hede- ja emikukat, ja niiden pölyttämisestä huolehtii tuuli.


title: Ariel Motor Company

text: Ariel Motor Company Ltd. on brittiläinen autonvalmistaja. Yrityksen kotipaikka on Englannin Crewkernessä. Yritys työllistää 19 henkilöä.


title: Ariel Motor Company

text: Atom perustettiin vuonna 1991 Simon Saundersin toimesta nimellä Solocrest Ltd. Nimeksi vaihtui nykyiseen muotoon vuonna 1999. Alkuperäinen Ariel Motors säilyi Ariel Motorcyclesin alaisena tuotemerkkinä. Ariel on yksi Britannian pienimmistä autonvalmistajista, työllistäen ainoastaan 19 työntekijää ja valmistaen noin 100 autoa vuodessa.


title: Ariel Motor Company

text: Ariel on julkaissut kolme mallia: Atom, moottoripyörän Ace sekä Nomad. Atom on äärimmäisen kevyt, korkean suorituskyvyn auto. Auton moottori ja vaihdelaatikko ovat Hondan Civic Type-R:stä. Atomissa ei ole varsinaista koria eikä kattoa, vaan se muodostuu tukikaarista. Auto painaa alle 500 kilogrammaa ja uusimman mallin, Atom 3.5. superchargedin, teho-painosuhde on peräti 700 hevosvoimaa per tonni. Acessa on myös Hondan moottori ja vaihteisto (1237cc V4 moottori). Moottoripyörän valmistus aloitettiin 2015 ja sitä valmistetaan samoja määriä autojen kanssa. Nomad on mönkijätyylinen auto, joka esiteltiin tammikuussa 2015.


title: Kankaan koulu

text: Kankaan koulu voi tarkoittaa ainakin seuraavia:


title: Megyn Kelly

text: Megyn Kelly (s. 18. marraskuuta 1970 Syracuse, New York, Yhdysvallat) on yhdysvaltalainen toimittaja. Hän työskenteli Fox-uutiskanavalle vuodesta 2004 lähtien. Vuonna 2017 hän siirtyi NBC:lle. Yhdysvaltalainen "Time"-lehti listasi Megyn Kellyn vuonna 2014 yhdeksi maailman sadasta vaikutusvaltaisemmasta ihmisestä.


title: Megyn Kelly

text: Megyn Kelly suoritti oikeustieteen tutkinnon Albany Law Schoolissa vuonna 1995. Toimittajan työt hän aloitti vuonna 2003: hän työskenteli ensimmäisen vuoden ABC:lle, kunnes siirtyi Fox News -kanavalle seuraavana vuonna. Kellya pidettiin arvomaailmaltaan vähemmän konservatiivisena kuin kanavan muita toimittajia. Tammikuussa 2017 Kelly jätti Foxin ja siirtyi samana vuonna NBC:lle, jossa alettiin esittää hänen juontamaansa aamupäivän keskusteluohjelmaa syyskuussa 2017.


title: Jules Ancion

text: Julius Theodoor ”Jules” Ancion (21. elokuuta 1924 Palembang, Alankomaiden Itä-Intia – 30. marraskuuta 2011 Haag) oli alankomaalainen maahockeypelaaja ja olympiamitalisti.


title: Jules Ancion

text: Ancion kuului Alankomaiden olympiahopeaa saavuttaneeseen joukkueeseen Helsingissä 1952.


title: Jules Ancion

text: Ancion kuoli Haagissa 87-vuotiaana 30. marraskuuta 2011.


title: Linus Hultström

text: Olof Linus Hultström (s. 9. joulukuuta 1992 Vimmerby, Ruotsi) on ruotsalainen jääkiekkopuolustaja, joka pelaa SHL-joukkue Djurgårdens IF:ssä. Elite Prospects -sivuston mukaan hän on pelityyliltään hyökkäävä puolustaja, jolla on hyvä laukaus. Hultström on käyttökelpoinen ylivoimalla, menee ruuhkatilanteisiin, on hyvä syöttäminen sekä tekemään luovia ja fiksuja ratkaisuja kiekollisena. Hänellä on kuitenkin kehitettävää oman puolustuspään pelaamisessa. Hultström laukoo oikealta.


title: Linus Hultström

text: Hultström on Vimmerby HC:n kasvatti. Hän debytoi seuran miesten joukkueessa vain 15-vuotiaana Ruotsin II-divisioonassa kaudella 2007–2008. Kaudeksi 2008–2009 Hultström siirtyi Linköpings HC:n J18-junioreihin. Kaudella 2009–2010 hän pelasi seurassa ensimmäisen Elitserien-ottelunsa. Kauden 2010–2011 Hultström pelasi kokonaan Linköpingin J20-junioreissa, joiden kapteenina hän toimi ja oli joukkueen tehokkain puolustaja tehoilla 11+10=21.


title: Linus Hultström

text: Maaliskuussa 2011 Hultström teki kaksivuotisen Elitserien-sopimuksen Linköpingin kanssa. Huhtikuussa seura kuitenkin lainasi hänet sarjatasoa alemmas HockeyAllsvenskan-joukkue IK Oskarshamniin, jossa Hultström pelasi valtaosan kaudesta 2011–2012 tehden 47 runkosarjaottelussa tehot 5+12=17 ja kuudessa nousukarsintaottelussa yhden syöttöpisteen. Hän oli runkosarjassa joukkueen tehokkain puolustaja Sam Lofquistin kanssa. Linköpingissä Hultström pelasi kauden aikana viisi runkosarja- ja kolme European Trophy -ottelua tehden yhden syöttöpisteen. Hän vahvisti myös seuran J20-junioreita ja voitti kauden päätteeksi J20 SuperElitin mestaruuden. Kausi 2012–2013 oli Hultströmille varsinainen tulokaskausi Elitserienissä ja hän teki 55 runkosarjaottelussa tehot 5+3=8 ja kymmenessä playoff-ottelussa kaksi syöttöpistettä. Marraskuussa 2012 Hultström teki Linköpingin kanssa kaksivuotisen jatkosopimuksen.


title: Linus Hultström

text: Kaudesta 2013–2014 Hultström pelasi Linköpingin ohella ison osan taas lainalla Allsvenskanin IK Oskarshamnissa. Kesken kauden 2014–2015, lokakuussa 2014 hän siirtyi vain viiden pelaamansa ottelun jälkeen suuremman peliajan perässä loppukauden sopimuksella SHL:n (ent. Elitserien) nousijajoukkue Leksands IF:n riveihin. Hultström oli joukkueen tehokkain puolustaja ja kolmanneksi paras pistemies tehoilla 10+23=33, joilla hän jakoi koko liigan puolustajien maalipörssin voiton Skellefteå AIK:n Tim Heedin ja Luleå HF:n Kristian Näkyvän kanssa sekä puolustajien pistepörssin kolmannen sijan Linköpings HC:n Jonas Junlandin kanssa. Joukkue putosi kauden päätteeksi kuitenkin Allsvenskaniin.


title: Linus Hultström

text: Kaudeksi 2015–2016 Hultström siirtyi kolmivuotisella sopimuksella Djurgårdens IF:ään. Hän oli joukkueen tehokkain puolustaja tehoilla 12+19=31, joilla Hultström voitti SHL:n puolustajien maalipörssin ja jakoi puolustajien pistepörssin voiton Linköpings HC:n Chad Billinsin kanssa. Hän voitti myös Djurgårdenin sisäisen tehotilaston lukemalla +17. Kevään 2016 pudotuspeleissä hän oli joukkueen paras pistemies ja syöttäjä tehoilla 3+9=12, joilla Hultström oli koko liigan tehokkain puolustaja.


title: Linus Hultström

text: Toukokuussa 2016 Hultström teki kaksivuotisen tulokassopimuksen Florida Panthersin kanssa. Syksyn harjoitusleirin päätteeksi seura kuitenkin lainasi hänet kaudeksi 2016–2017 vielä Djurgårdeniin. Hultström oli joukkueen tehokkain puolustaja tehoilla 7+13=20, joilla hän sijoittui SHL:n puolustajien pistepörssissä kymmenenneksi.


title: Linus Hultström

text: Hultström osallistui Panthersin syksyn 2017 harjoitusleirille, mutta hän ei kuitenkaan omien sanojensa mukaan kokenut olevansa fyysisesti ja henkisesti valmis taistelemaan NHL-paikasta ja olleensa organisaation luottamuksen arvoinen. Hultström palasi harjoitusleirin jälkeen lokakuussa Djurgårdeniin, jonka kanssa hän teki kaksivuotisen sopimuksen. Hulström oli kaudella 2017–2018 joukkueen tehokkain puolustaja tehoilla 5+19=24. Hän voitti myös viidellä osumallaan koko SHL:n pudotuspelien puolustajien maalipörssin.


title: Linus Hultström

text: Hultström on pelannut Ruotsin A-maajoukkueessa 11 ottelua tehopistein 4+4=8. Hän teki A-maajoukkuedebyyttinsä Euro Hockey Challengessa 7. huhtikuuta 2016 Oskarshamnissa Sveitsiä vastaan. Hultström teki ottelussa myös ensimmäisen A-maajoukkuemaalinsa ylivoimalla. Hän putosi lopulta viimeisten joukossa saman kevään MM-joukkueesta.


title: Linus Hultström

text: Hultström pelasi myös alle 19-vuotiaiden World Junior A Challengessa vuonna 2010. Yhteensä hän on pelannut seitsemän nuorten maaottelua.


title: Harry Derckx

text: Henri Jean Joseph ”Harry” Derckx (19. maaliskuuta 1918 Saint-Pierre-lès-Nemours, Ranska – 12. heinäkuuta 1983 Rucphen) oli alankomaalainen maahockeypelaaja ja olympiamitalisti.


title: Harry Derckx

text: Derckx kuului Alankomaiden olympiahopeaa saavuttaneeseen joukkueeseen Helsingissä 1952 ja olympiapronssijoukkueeseen Lontoossa 1948.


title: Dick Esser

text: Rius Theo ”Dick” Esser (9. heinäkuuta 1918 Makassar, Alankomaiden Itä-Intia – 8. maaliskuuta 1979 Leiden) oli alankomaalainen maahockeypelaaja ja olympiamitalisti.


title: Dick Esser

text: Esser kuului Alankomaiden olympiahopeaa saavuttaneeseen joukkueeseen Helsingissä 1952 ja olympiapronssijoukkueeseen Lontoossa 1948.


title: Husum (täsmennyssivu)

text: Husum voi tarkoitaa seuraavia paikkoja:


title: Legends of Tomorrow

text: Legends of Tomorrow on yhdysvaltalainen supersankariaiheinen televisiosarja, jonka ovat luoneet tuottajat Phil Klemmer, Andrew Kreisberg, Greg Berlanti ja Marc Guggenheim. Sarjan esittäminen aloitettiin yhdysvalloissa The CW-kanavalla 21. tammikuuta 2016. Suomessa sarjaa esittää Netflix. "Legends of Tomorrow" on DC Comicsin hahmoihin perustuvien televisiosarjojen "Arrow" ja "The Flash" spin-off, ja se sijoittuu samaan fiktiiviseen universumiin, Arrowverseen.


title: Legends of Tomorrow

text: The CW -kanava ilmoitti tilanneensa 16:n jakson pituisen toisen tuotantokauden maaliskuussa 2016. Myöhemmin saman vuoden marraskuussa toisen kauden jaksojen määrää nostettiin neljällä. The CW kertoi tilanneensa kolmannen tuotantokauden tammikuussa 2017.


title: Legends of Tomorrow

text: Sarjassa aikaherra Rip Hunter (Arthur Darvill) matkustaa ajassa vuoteen 2016 ja kokoaa joukon sankareita ja roistoja estämään kuolematonta vihollista Vandal Savagea (Casper Crump) tuhoamasta maailmaa sekä itse aikaa.


title: Legends of Tomorrow

text: Helmikuussa 2015 The CW tiedotti suunnittelevansa sisarsarjaa sarjoille "Arrow" ja "The Flash".


title: Legends of Tomorrow

text: Toukokuussa 2015 Garber kertoi sarjan kuvaamisen alkavan heti kesän jälkeen elokuussa. Myöhemmin yksi sarjan kehittäjistä, Marc Guggenheim kertoi Twitterissä kuvauksien alkavan vasta 8. syyskuuta.


title: Roepie Kruize

text: Jan Hendrik ”Roepie” Kruize (18. tammikuuta 1925 Heemstede – 14. helmikuuta 1992 Haag) oli alankomaalainen maahockeypelaaja ja olympiamitalisti.


title: Roepie Kruize

text: Kruize kuului Alankomaiden olympiahopeaa saavuttaneeseen joukkueeseen Helsingissä 1952 ja olympiapronssijoukkueeseen Lontoossa 1948. Kruize kuului kuuluisaan maahockeysukuun: hänen Gerrit-veljensä ja poikansa Hans, Hidde (olympiapronssimitalisti 1988) ja Ties pelasivat kaikki kesäolympialaisissa.


title: Holmin piiri (Ruotsi)

text: Holmin piiri voi tarkoittaa seuraavia Ruotsin piirejä:


title: Dick Loggere

text: Hermanus Pieter ”Dick” Loggere (6. toukokuuta 1921 Amsterdam – 30. joulukuuta 2014 Hilversum) oli alankomaalainen maahockeypelaaja ja olympiamitalisti.


title: Dick Loggere

text: Loggere kuului Alankomaiden olympiahopeaa saavuttaneeseen joukkueeseen Helsingissä 1952 ja olympiapronssijoukkueeseen Lontoossa 1948.


title: Dick Loggere

text: Loggere kuoli Hilversumissa 93-vuotiaana 30. joulukuuta 2014.


title: Lau Mulder

text: Laurens Siebrand ”Lau” Mulder (7. heinäkuuta 1927 Batavia, Alankomaiden Itä-Intia – 29. tammikuuta 2006 Uithoorn) oli alankomaalainen maahockeypelaaja ja olympiamitalisti.


title: Lau Mulder

text: Mulder kuului Alankomaiden olympiahopeaa saavuttaneeseen joukkueeseen Helsingissä 1952.


title: Eddy Tiel

text: Eduard Herbert ”Eddy” Tiel (29. joulukuuta 1926 Haag – 21. helmikuuta 1993 Emst) oli alankomaalainen maahockeypelaaja ja olympiamitalisti.


title: Eddy Tiel

text: Tiel kuului Alankomaiden olympiahopeaa saavuttaneeseen joukkueeseen Helsingissä 1952 ja olympiapronssijoukkueeseen Lontoossa 1948.


title: Koskenkartano

text: Koskenkartano on kartano Koskella Tl Varsinais-Suomessa. Kartano sijaitsee Kosken Tl kirkonkylän pohjoispuolella. Kartanon länsipuolella virtaa etelään Paimionjoki ja sen itäpuolitse kulkee yhdystie 2810.


title: Wim van Heel

text: Willem ”Wim” van Heel (27. syyskuuta 1922 Haag – 3. lokakuuta 1972 Middelburg) oli alankomaalainen maahockeypelaaja ja olympiamitalisti.


title: Wim van Heel

text: Van Heel kuului Alankomaiden olympiahopeaa saavuttaneeseen joukkueeseen Helsingissä 1952 ja olympiapronssijoukkueeseen Lontoossa 1948.


title: Leonard Wery

text: Leonard Hugo ”Leo” Wery (s. 27. maaliskuuta 1926 Haag) on alankomaalainen kilpauransa päättänyt maahockeypelaaja ja olympiamitalisti.


title: Leonard Wery

text: Wery kuului Alankomaiden olympiahopeaa saavuttaneeseen joukkueeseen Helsingissä 1952. Hän on viimeinen elossa oleva hopeajoukkueen jäsen.


title: Hideo Iijima

text: Hideo Iijima (s. 1. tammikuuta 1944, Mito, Ibarakin prefektuuri) on japanilainen entinen pikajuoksija ja baseballin pelaaja, joka sijoittui toiseksi 200 metrillä ja juoksi hopeaa voittaneessa 4x100 metrin viestijoukkueessa Jakartassa järjestetyissä vuoden 1962 Aasian kisoissa sekä sijoittui kolmanneksi 100 metrillä vuoden 1966 Aasian kisoissa Bangkokissa. Hän osallistui Tokion olympialaisissa 1964 sekä Méxicon olympialaisissa 1968 100 metrille sekä 4x100 metrin viestiin. Iijiman 14. lokakuuta 1968 Méxicon olympialaisten 100 metrin juoksun välierässä juoksema 10.34 oli Japanin ennätys 24. syyskuuta 1987 asti, jolloin Hiroki Fuwa juoksi uudeksi ennätykseksi 10.33.


title: Vähäjärvi (Ylöjärvi, Väinänperä)

text: Vähäjärvi on Pirkanmaalla Ylöjärvellä Väinänperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vähäjärvi on osa Sipsiönjärven-Vahojärven aluetta.


title: Vähäjärvi (Ylöjärvi, Väinänperä)

text: Järven pituus on 300 metriä, leveys 150 metriä ja sen pinta-ala on 1,6 hehtaaria. Se sijaitsee Sipsiöjärvestä 2,5 kilometriä kaakkoon. Se on rannoiltaan voimakkaasti soistunut ja keskeltä ruohottunut lampimainen järvi. Siihen laskee Isojärven laskuoja kaakkoisrantaan ja sen oma laskuoja Jorrinoja lähtee järven luoteispäästä. Jorrinoja on 2,6 kilometriä pitkä ja se laskee alajuoksullaan syvää painannetta myöten Sipsiöjärven Väinänlahteen. Ylöjärven ja Ikaalisten välinen raja seuraa Jorrinojaa vajaa kahden kilometrin matkalla. Rantaviivan pituus on 500 metriä. Rantaan ei ole rakennettu asuntoja, mutta järven lähistöllä on kolme maatilaa. Niille johtaa tiet yhdystieltä 13285, joka seuraa hetken Tampere-Seinäjoki-junarataa noin 150 metrin päässä rannasta. Myös radan lähellä on asutusta.


title: Vähäjärvi (Ylöjärvi, Väinänperä)

text: Vuoden 1955 painetussa peruskartassa pohjoisrannassa on ruohottumista merkitsevä karttamerkki. Nykykartoissa kaikki rannat ovat ruohottuneet ja soistuneet.


title: Isojärvi (Ylöjärvi)

text: Isojärvi on Pirkanmaalla Ylöjärvellä Väinänperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Isojärvi on osa Sipsiönjärven-Vahojärven aluetta.


title: Isojärvi (Ylöjärvi)

text: Järven pituus on 700 metriä, leveys 300 metriä ja sen pinta-ala on 10 hehtaaria. Se sijaitsee Väinänperällä viljeluaukean etelärenalla ja sen itärantaan laskevat Kotavuoren rinteet. Järveen laskee viisi pelto- tai metsäojaa. Sen laskuoja lähtee järven länsirannalta, alittaa aluksi Tampere-Seinäjoki-radan ja laskee 450 metrin jälkeen Vähäjärveen. Veden laskennallinen viipymä järvessä on 106 vuorokautta. Rantaviivan pituus on 1,4 kilometriä. Etelärantojen rinteet ovat metsämaata ja pohjoisrinteet peltoa tai niittyä. Luoteisrannat ovat soistuneet ja ovat kaikoin avosuota. Järven pohjoispää on tämän lisäksi ruohottunutta. Järven lähiympäristössä on pari maatilaa ja rannoille on rakennettu kuusi vapaa-ajan asuntoa. Niille johtaa tiet yhdystieltä 13285. Junarata ohittaa järven lounaispään alle 40 metrin etäisyydeltä. Radan vieressä sijaitsee myös uimaranta, joka ei ole kaupungin ylläpitämä .


title: Isojärvi (Ylöjärvi)

text: Isojärven vedenlaatua on tutkittu vuosina 1965 ja 2000. Vesi on ruskean väristä, sisältää runsaasti humusta ja hapanta. Talvella 2000 järven päällysvedessä pH oli humusjärvien normaalitasolla, mutta alusvedessä sen arvo oli laskenut. Happamoitumisvaaraa ei kuitenkaan ole. Veden ravinteiden määrä vedessä ei mittausvuosien välillä ole muuttunut merkittävästi. Fosforiravinteiden pitoisuuksien mukaan järvi on lievästi rehevöitynyt, mutta olivat tavella 2000 lähellä rehevien järvien tasoa. Samaa voidaan todeta typpiravinteiden osalta. Järven happitilanne oli tavella 2000 tyydyttävä. Alusveden happi oli talven aikana kulunut lähes loppuun. Tämä vapauttaa pohjan sedimenttien ravinteita takaisin veteen. Esimerkiksi alusveden fosforipitoisuudet olivat talvella 2000 kolminkertaiset päällysveteen verrattuna. Samalla alusveden rautapitoisuus kasvoi ja vesi sameni.


title: Isojärvi (Ylöjärvi)

text: Vuoden 1955 painetussa peruskartassa luoteisranta on selväpiirteisempi ja järvi siitä kohdasta leveämpi kuin nykyisessä kartassa. Vaikuttaa sitlä, että rannat ovat ruohottumassa umpeen ja rantaviiva siirtyy kaakkonpän.


title: Innsbrucker Platzin rautatieasema

text: Innsbrucker Platzin rautatieasema on rautatieasema Berliinissä samannimisen aukion laidalla. Asemalla pysähtyvät S-Bahnin itä–länsi-suunnassa kulkevan kehäradan linjat S41/S42, S45 ja S46, ja aseman yhteydessä olevalla metroasemalla pysähtyy U-Bahnin pohjois–etelä-suuntainen linja U4.


title: Hedelmätarha

text: Hedelmätarha voi tarkoittaa seuraavia:


title: Noljasjärvi

text: Noljasjärvi on Pirkanmaalla Ikaalisissa Luhanperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Noljasjärvi on osa Sipsiönjärven-Vahojärven aluetta.


title: Noljasjärvi

text: Järven on 1,4 kilometriä pitkä ja 500 metriä leveä. Se sijaitsee Vahojärven eteläpuolella ja järviä erottaa 100 metriä leveä kannas. Siihen laskee kuusi metsä-, suo- tai pelto-ojaa. Laskuoja sijaitsee järven pohjoispäässä, missä noin 100 metriä pitkä kanavamainen oja virtaa Vahojärven Ojalahteen. Järvessä on neljä saarta tai luotoa, joista suurin Kaiturinsaari on 60 metriä pitkä. Varsinkin etelärantojen rinteet viettävät jyrkästi rantaan ja etelässä sijaitsee myös ainoa soinen ranta. Rantaviiva on noin viisi kilometriä pitkä. Ranta on enimmäkseen metsämaata, mutta pohjoispäässä pellot ulottuvat rantaan saakka. Järven ympäristössä on neljä maatilaa ja rannoille on rakennettu alle 20 vapaa-ajan asuntoa. Niille johtaa tiet yhdystieltä 13284 haarautuvalta kylätieltä.


title: Noljasjärvi

text: Vuonna 2016 kyläläisten aloitteesta kaupunki päätti rakentaa järven pohjoisrannalle yleisen uimarannan. Uimaranta valmistui vuonna 2017.


title: Noljasjärvi

text: Uimarannan varustukseen kuuluvat uimakopin lisäksi pöytäryhmä, nuotiopaikka, sekä kaksi puistonpenkkiä. Ranta avautuu lämpimään etelään, minkä vuoksi se soveltuu mainiosti myös auringonottajille.


title: Finn-Lassie

text: Finn-Lassie Oy oli Kokkolassa vuosina 1949–1988 toiminut vaatetusteollisuusyritys, joka oli erikoistunut lähinnä Suomen markkinoille Lassie-tuotemerkillä myytyihin lasten- ja urheiluvaatteisiin. Se työllisti suurimmillaan noin 250 ihmistä.


title: Finn-Lassie

text: Yritys sai alkunsa, kun Aimo ja Ulla-Stina Vallila ryhtyivät vuonna 1949 valmistamaan lapsille käytännöllisiä ulkoiluvaatteita Kokkolan Mesilässä. Välittömänä syynä oli Aimo Vallilan mukaan se, että hänen oli keksittävä keino estää morsiamensa lähtö toiselle paikkakunnalle opiskelemaan. 1950-luvulla yrityksen tuotevalikoimaan otettiin myös nuorten ja aikuisten verryttelypuvut. Myös tehdasta laajennettiin, ja vuonna 1963 Aimo Vallilan veli lähti johtamaan yrityksen Mikkeliin perustettua toista tehdasta, joka toimi omana yhtiönään nimeltä Ulkovaate Oy vuoteen 1991 ja käytti myös vaatteissaan Lassie-tuotemerkkiä.


title: Finn-Lassie

text: Tehtaan toiminnot koottiin yhteiseen uuteen rakennukseen 1972. Vuonna 1976 yrityksen nimeksi otettiin Finn-Lassie, koska Lassiesta oli tullut yksi tunnetuimmista vaatemerkeistä Suomessa. Vuonna 1983 Vallilat myivät yrityksen, ja sen toiminta päättyi konkurssiin vuonna 1988.


title: Rurik (nimi)

text: Rurik on miehen etunimi. Se on ruotsalainen muoto saksalaisesta nimestä "Roderick", muinaisgermaaninen kantamuoto on "Hrodridc". Nimen alkuosa "hrood" merkitsee "mainetta", loppuosa "rich" mahtavaa tai valtiasta. Nimen muinaisskandinaavinen muoto oli "Rørik". Samaa alkuperää ovat englannin Roderick sekä espanjan ja portugalin Rodrigo. Nimen on tehnyt tunnetuksi ennen kaikkia legendaarinen viikinkipäällikkö, varjagi Rurik, joka perimätiedon mukaan perusti Novgorodin. Hänen vaikutuksestaan nimi tuli käyttöön myös Venäjällä.


title: Rurik (nimi)

text: Suomessa nimi Rurik on Väestörekisterikeskuksen tietojen mukaan annettu toukokuuhun 2016 mennessä tasan 700 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Rurikin nimipäivä on 30. toukokuuta.


title: Rik Smits

text: Rik Smits (s. 20. kesäkuuta 1966 Eindhoven) on alankomaalainen uransa lopettanut koripalloilija. Hänen pelipaikkansa oli sentteri.


title: Rik Smits

text: Smits on Alankomaiden kaikkien aikojen menestynein koripalloilija, sekä maan yksi parhaiten tienanneista urheilijoista.


title: Rik Smits

text: Indiana Pacers varasi Smitsin vuoden toisena pelaajana. Hän pelasi seurassa 12 kauden aikana vuosina 1988–2000 yhteensä 867 runkosarjaottelua sekä 104 pudotuspeliottelua. Vuonna 1998 hänet valittiin un.


title: Rik Smits

text: Jalkavaivoista kärsinyt Smits lopetti ammattilaisuransa kauden 1999–2000 jälkeen.


title: Laibin

text: Laibin (, pinyin: Láibīn Shì) on prefektuuritason kaupunki Etelä-Kiinan Guangxin zhuangien autonomisen alueen keskiosassa. Kaupungin pinta-ala on 13 449 neliökilometriä ja väkiluku 2,1 miljoonaa (vuonna 2010). Kaupungin keskusta sijaitsee linnuntietä noin 140 kilometriä autonomisen alueen pääkaupunki Nanningista koilliseen.


title: Laibin

text: Piirikuntatasolla kaupunki jakautuu yhteen kaupunkipiiriin, yhteen piirikuntatason kaupunkiin, kolmeen piirikuntaan ja yhteen autonomiseen piirikuntaan.


title: Vain elämää (5. tuotantokausi)

text: "Vain elämää" -sarjan viides tuotantokausi esitettiin Nelosella 16. syyskuuta 2016 alkaen. Viidennen tuotantokauden artistit olivat Chisu, Mikael Gabriel, Hector, Mikko Kuustonen, Anna Puu, Suvi Teräsniska ja Lauri Tähkä.


title: Vain elämää (5. tuotantokausi)

text: Aiemmista kausista poiketen viidennen kauden päätteeksi esitettiin jakso, jossa oli mukana kaikki kaudella esitetyt kappaleet, duettopäivän esityksiä lukuun ottamatta.


title: Leena Wahlfors

text: Leena Wahlfors (Treuthardt) (s. 6.8.1965, Helsinki) on Suomen yliopistot UNIFI ry:n toiminnanjohtaja. Leena Wahlfors on koulutukseltaan yhteiskuntatieteiden tohtori. Hän on väitellyt vuonna 2004 yliopistojen tulosohjauksesta.


title: Leena Wahlfors

text: Wahlfors on työskennellyt aiemmin muun muassa Jyväskylän yliopistossa, Ulkoasiainministeriössä, Laurea-ammattikorkeakoulussa sekä useissa eri tehtävissä Suomen Akatemiassa, viimeksi strategiajohtajana.


title: Alan Pulido

text: Alan Pulido Izaguirre (s. 8. maaliskuuta 1991 Ciudad Victoria) on meksikolainen jalkapalloilija, joka edustaa Kreikan Superliigassa pelaavaa Olympiakosia. Pelipaikaltaan vasenjalkainen Pulido on hyökkääjä. Hän kuuluu myös Meksikon jalkapallomaajoukkueeseen.


title: Alan Pulido

text: Pulido on Tigres UANL:in kasvatti. Hän debytoi seuran paidassa Liga MX:ssä kaudella 2009–2010. Vuonna 2011 hän voitti Liga MX:n Aperturan ja vuonna 2014 Copa MX:n Clausuran. Yhteensä Pulido pelasi UANL:n paidassa 105 ottelua onnistuen maalinteossa 25 kertaa. Tammikuussa 2015 Pulido siirtyi Kreikan Superliigan Levadiakosiin. Hän pelasi seuran paidassa loppukauden aikana kuusi ottelua tehden yhden maalin.


title: Alan Pulido

text: Levadiakosin pudottua sarjasta Pulido siirtyi saman sarjan Olympiakosiin. Hän pelasi seuran paidassa kaudella 2015–2016 kahdeksan ottelua onnistuen maalinteossa viisi kertaa. Pulido debytoi kauden aikana myös Eurooppa-liigassa. Kauden päätteeksi hän juhli Superliigan mestaruutta.


title: Alan Pulido

text: Pulido on edustanut Meksikoa nuorten maajoukkuetasolla. Vuonna 2011 hän oli mukana alle 20-vuotiaiden MM-kilpailuissa, joista Meksiko saavutti pronssia. Pulido pelasi turnauksessa viidessä ottelussa.


title: Alan Pulido

text: Meksikon jalkapallomaajoukkueessa Pulido teki debyyttinsä tammikuussa 2014 ystävyysottelussa Etelä-Koreaa vastaan. Hän teki tuossa ottelussa hattutempun. Pulido kuului Meksikon joukkueeseen myös saman vuoden MM-kilpailuissa, joissa hän ei ollut kentällä yhdessäkään ottelussa.


title: Alan Pulido

text: Pulido kidnapattiin toukokuussa 2016, kun hän oli autossa tyttöystävänsä kanssa. Tyttöystävä vapautettiin lähes saman tien, mutta Pulido vapautettiin vasta seuraavana päivänä Meksikon turvallisuusjoukkojen toimesta.


title: Alan Pulido

text: Seurajoukkuetasolla


title: Alan Pulido

text: Maajoukkuetasolla


title: Archelon

text: Archelon ischyros on sukupuuttoon kuollut merikilpikonnalaji joka eli Pohjois-Amerikkaa ympäröivissä vesissä noin 70 miljoonaa vuotta sitten. Se oli yksi suurimmista koskaan eläneistä kilpikonnista.


title: Archelon

text: "Archelon" muistutti biologialtaan nykyisiä kilpikonnia, mutta oli paljon suurempi. Sen pituus oli 4,5 metriä ja valtavien evien kärkiväli oli 4,9 metriä. Mutta toisin kuin nykyisten kilpikonnien, "Archelonin" kuori ei ollut kiinteä. Nahkamainen "kuori" pingottui useiden rinnakaisten luiden päälle jolloin se ei tullut liian painavaksi.


title: Archelon

text: "Archelon" saalisti pintavesissä eläneitä ammoniittejä, äyriäisiä, meduusoja sekä kaloja. Se pystyi rikkomaan koviakin kuoria sen terävällä nokalla.


title: Luettelo Brysselin metron asemista

text: Tämä on luettelo Brysselin metron asemista. Mukana ovat myös raitiovaunujen () asemat reiteiltä, joilla ne kulkevat maan alla ja metron kaltaisilla vuoroväleillä.


title: Luettelo Brysselin metron asemista

text: Linjat 1, 2, 5 ja 6 ovat metrolinjoja, ja linjoilla 3, 4, 7 ja 25 kulkee "prémétro".


title: Kinoliinikeltainen

text: Kinoliinikeltainen tai kinoliinikeltainen WS (CHSNONa) on kinoftalonirakenteinen orgaaninen yhdiste. Yhdistettä voidaan käyttää väriaineena kankaiden ja paperin painossa, kosmetiikassa ja elintarvikkeissa. Yhdisteestä käytetään kaupallisia nimityksiä Acid Yellow 3 ja D&C Yellow 10.


title: Kinoliinikeltainen

text: Kinoliinikeltainen on huoneenlämpötilassa kiteistä vihertävänkeltaista ainetta. Yhdiste liukenee veteen ja happoliuoksiin sekä hieman etanoliin. Kinoliinikeltainen on usein seos mono-, di- ja trisulfonaatteja, joista disulfonaatti on yleisin. Yhdisteen absorptiomaksimi vesiliuoksessa on 411 nm. Yhdiste on suhteellisen stabiili korkeille lämpötiloille ja happamille olosuhteille.


title: Kinoliinikeltainen

text: Kinaldiini ja ftaalianhydridi reagoivat muodostaen kinoftalonia eli kinoliinikeltainen SS:ää. Tästä saadaan kinoliinikeltaista sulfonoimalla rikkihapon avulla.


title: Kinoliinikeltainen

text: Kinoliinikeltaista voidaan käyttää väriaineena painomusteissa, tekstiilien esimerkiksi silkin ja villan värjäykseen, kosmetiikassa ja lääkkeissä. Euroopan Unionin alueella aineena käyttö on sallittu makeisiin tuotteisiin kuten juomiin, jälkiruokiin ja makeisiin. Sen E-koodi on E104. Yhdysvalloissa ja Kanadassa aineen käyttöä elintarvikkeissa ei sallita. Yhdisteen on eräissä tutkimuksissa epäilty aiheuttavan lapsissa rauhattomuutta ja hyperaktiivisuutta, mutta tulokset ovat osittain ristiriitaisia.


title: Thomas Meunier

text: Thomas Meunier (s. 12. syyskuuta 1991 Sainte-Ode) on belgialainen jalkapalloilija, joka edustaa Ligue 1:ssa pelaavaa Paris Saint-Germainia. Pelipaikaltaan oikeajalkainen Meunier on oikea laitapuolustaja tai oikean laidan keskikenttäpelaaja. Hän kuuluu myös Belgian jalkapallomaajoukkueeseen.


title: Thomas Meunier

text: Meunier aloitti uransa Virton-nimisessä seurassa, jossa hän pelasi vuosina 2009–2011 49 ottelua tehden 15 maalia Belgian kakkos- ja kolmosdivisioonissa. Heinäkuussa 2011 Meunier siirtyi Jupiler Pro Leaguen Club Bruggeen, jossa hän pelasi debyyttikaudellaan 35 ottelua onnistuen kolmesti maalinteossa. Kaudella 2011–2012 Meunier debytoi seuran paidassa myös Eurooppa-liigassa ja seuraavalla kaudella Mestarien liigan karsinnoissa. Kaudella 2014–2015 Meunier oli mukana saavuttamassa Bruggen ensimmäistä pokaalia kahdeksaan vuoteen, Belgian cupia. Kaudella 2015–2016 hän voitti seuran kanssa Jupiler Pro Leaguen. Hän pelasi Club Bruggessa viiden kauden aikana 149 liigaottelua, joissa teki 14 maalia.


title: Thomas Meunier

text: Meunier siirtyi kesällä 2016 Paris Saint-Germainiin. Hän on voittanut seurassa Ranskan-mestaruuden 2018, Ranskan cupin 2017 ja 2018, liigacupin 2017 ja 2018 sekä supercupin 2017 ja 2018. Mestarien liigassa hän debytoi kaudella 2016–2017.


title: Thomas Meunier

text: Meunier pelasi vuosina 2011–2012 Belgian alle 21-vuotiaiden jalkapallomaajoukkueessa seitsemän ottelua onnistuen kerran maalinteossa. Belgian jalkapallomaajoukkueessa hän debytoi marraskuussa 2013 ystävyysottelussa Kolumbiaa vastaan. Ensimmäisen arvokilpailujen karsintaottelunsa hän pelasi EM-karsintaottelussa Andorraa vastaan lokakuussa 2015.


title: Thomas Meunier

text: Meunier pelasi vuoden 2016 EM-kilpailuissa Belgian neljä viimeistä ottelua. Ensimmäisen maaottelumaalinsa hän teki Viroa vastaan marraskuussa 2016. MM-karsintaottelussa Gibraltaria vastaan hän teki kolme maalia ja syötti neljä elokuussa 2017.


title: Thomas Meunier

text: Meunier pelasi MM-kilpailuissa 2018 viisi ottelua Belgian pronssijoukkueessa. Välieräottelusta Ranskaa vastaan hän oli sivussa pelikiellon vuoksi.


title: Thomas Meunier

text: Seurajoukkuetasolla


title: Thomas Meunier

text: Maajoukkuetasolla


title: Linja 1 (Brysselin metro)

text: Linja 1 on Brysselin metron itä-länsisuuntainen linja, joka kulkee Gare de l’Ouestin rautatieasemalta Stockeliin. Nykymuodossaan se on ollut olemassa vuodesta 2004, jolloin linjan 1B junat lakkasivat kulkemasta Gare de l’Ouestia idemmäs.


title: Linja 1 (Brysselin metro)

text: Linjan ensimmäiset osuudet rakennettiin 1960-luvun lopussa, jolloin niitä käyttivät raitiovaunut. Ensimmäinen metrojuna otettiin käyttöön 20. syyskuuta 1976.


title: Linja 2 (Brysselin metro)

text: Linja 2 on Brysselin metron kehälinja. Nykymuodossaan se on ollut olemassa vuodesta 2009, jolloin linjan viimeinen osa valmistui.


title: Linja 2 (Brysselin metro)

text: Linjan ensimmäiset asemat avattiin vuonna 1970, jolloin niitä käyttivät raitiovaunut. Ensimmäinen metrojuna otettiin käyttöön kuitenkin vasta vuonna 1988.


title: Raittilanlampi

text: Raittilanlampi on Pirkanmaalla Ikaalisissa Sisätössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Raittilanlampi on osa Sipsiönjärven–Vahojärven aluetta.


title: Raittilanlampi

text: Lammen pituus on 250 metriä, leveys 250 metriä ja sen pinta-ala on 3,3 hehtaaria. Se sijaitsee peltojen keskellä loivien mäkien välisessä painaumassa. Siihen laskee yksi pelto-oja ja laskuoja lähtee lammen länsipäästä. Oja kulkee Tampere-Seinäjoki-junaradan alitse ja laskee 1,8 kilometrin jälkeen Sipsiöjärven pohjoispäähän samaan lahteen Vahojoen kanssa. Samaan laskuojaan yhtyy Markkolanlammen laskuoja. Rantaviivan pituus on 800 metriä. Itä- ja länsirantoja reunustavat metsämaat, mutta muualla taas peltomaat. Ympäristössä sijaitseekin kolme maatilaa ja rannoille on rakennettu kolme vapaa-ajan asuntoa. Niille johtaa tiet yhdystieltä 2764. Junarata ohittaa lammen 40 metrin etäisyydeltä.


title: Dráman arkeologinen museo

text: Dráman arkeologinen museo () on arkeologinen museo Dráman kaupungissa Kreikassa. Se esittelee kaupungista ja sen lähiympäristöstä löydettyä arkeologista aineistoa.


title: Dráman arkeologinen museo

text: Museo avautui vuonna 1999. Museorakennuksen rakennutti Dráman kunta, jonka jälkeen se lahjoitettiin Kreikan valtiolle.


title: Dráman arkeologinen museo

text: Museon kokoelmiin kuuluu esineitä paleoliittiselta kivikaudelta jälkibysanttilaiselle ajalle ja aina siihen saakka, kun Dráma liitettiin Kreikkaan vuonna 1913. Varhaisimmat löydöt ovat Angítis-joen luolasta noin ajalta 50000 eaa. Esihistoriallisen ajan kokoelmiin kuuluu myös keramiikkaa, työkaluja, aseita ja koruja neoliittiselta kaudelta Sitagroín ja Arkadikóksen asutuksista ajalta 6000–4000 eaa.; pronssikaudelta mm. Potámista ja Exochísta; sekä varhaiselta rautakaudelta.


title: Dráman arkeologinen museo

text: Antiikin ajalta museon kokoelmiin kuuluu muun muassa attikalaista keramiikkaa 500- ja 400-luvuilta eaa.; veistoksia, mukaan lukien marmorinen Dionysoksen rintakuva, joka on varhaisin osoitus kyseisestä kultista alueella; sekä roomalaisen ajan löytöjä pääosin Filippoin kaupungista sekä muun muassa Gramménista, josta on löydetty suurikokoinen Tiberius Claudius Maximuksen hautakivi. Kokoelmiin kuuluu myös varhaiskristillisen ajan keramiikkaa, jalokiviä ja rahoja; osmanivallan aikaisia ikoneita ja rahoja; jälkibysanttilaisen ajan kirkkojen osia; sekä valokuvia Dráman kaupungista 1800-luvun lopulta ja 1900-luvun alusta.


title: Kreetan historiallinen museo

text: Kreetan historiallinen museo () on museo Iraklionin kaupungissa Kreetan saarella Kreikassa. Se esittelee saaren historiaa varhaiskristilliseltä ja -bysanttilaiselta ajalta nykyaikaan.


title: Kreetan historiallinen museo

text: Museo on perustettu vuonna 1953. Se toimii Iraklionin keskustassa vuonna 1903 rakennetussa kolmikerroksisessa uusklassisessa huvilassa. Rakennusta on laajennettu moderneilla lisäyksillä. Museossa on 22 huonetta ja näyttelyn kokonaispinta-ala on 1 500 neliömetriä. Museo on Iraklionin merkittävin minolaiseen ja antiikin aikaan keskittyneen Iraklionin arkeologisen museon ohella.


title: Kreetan historiallinen museo

text: Museon kokoelmiin kuuluu historiallista, kansatieteellistä ja arkeologista aineistoa. Museoesineisiin lukeutuu muun muassa veistoksia, keramiikkaa ja rakennusten koristeosia; ikoneita, freskoja ja muita maalauksia, mukaan lukien kaksi El Grecon maalausta, "Kristuksen kaste" (1567) ja "Siinain vuori" (1570–1572); käsikirjoituksia ja rahoja; kreetalaisen kirjailija ja filosofi Níkos Kazantzákiksen jäämistöä; sekä perinteistä kreetalaista elämää esitteleviä esineitä. Museossa on myös 1600-luvun Iraklionia esittävä pienoismalli.


title: Náfplion arkeologinen museo

text: Náfplion arkeologinen museo () on arkeologinen museo Náfplion kaupungissa Kreikassa. Se esittelee Argoliin alueelta löydettyä esihistoriallista ja antiikin aikaista esineistöä.


title: Náfplion arkeologinen museo

text: Museo on perustettu vuonna 1926. Se sai alkunsa sen jälkeen, kun Ruotsin Ateenan-instituutti oli suorittanut kaivauksia Asinessa ja Dendrássa. Museo toimii toisen venetsialaisvallan aikana vuonna 1713 rakennetussa Venetsian laivaston käytössä olleessa rakennuksessa. Rakennuksessa on kaksi kerrosta ja sen näyttelytilojen pinta-ala on 580 neliömetriä. Rakennusta pidetään yhtenä parhaiten säilyneistä venetsialaisista rakennuksista koko Kreikassa. Museorakennus sijaitsee aivan Náfplion keskustassa Sýntagma-aukion länsilaidalla.


title: Náfplion arkeologinen museo

text: Museon kokoelmiin kuuluu esineitä paleoliittiselta kivikaudelta antiikin ajan lopulle. Museoesineet ovat peräisin kaivauksista muun muassa seuraavista paikoista eri puolilta Argolista: Fránchtin luola, Kefalárin luola, Asine, Dendrá, Epidauros, Halieis, Hermione, Kazárma, Mideia, Náfplio, Prósymna (Bermpáti) ja Tiryns. Argoliin alueen löydöistä Argoksen löydöt ovat sen sijaan Árgoksen arkeologisessa museossa, Epidauroksen Asklepieionin löydöt Epidauroksen arkeologisessa museossa ja Mykenen löydöt Mykenen arkeologisessa museossa.


title: Náfplion arkeologinen museo

text: Varhaisimmat löydöt ovat noin ajalta 32000–21000 eaa., mukaan lukien kiviset ja luiset käyttö- ja kulttiesineet ja simpukankuorista tehdyt korut. Museon kokoelmiin kuuluu merkittäviä löytöjä erityisesti helladiselta ja mykeneläiseltä ajalta 3000–1000-luvuilta eaa., mukaan lukien keramiikka, korut ja lineaari-B-kirjoitusta sisältävät savitaulut. Merkittävin löytö on mykeneläisestä haudasta löydetty kokonainen niin kutsuttu Dendrán haarniska 1400-luvun lopulta eaa. Antiikin ajan löytöihin lukeutuvat muun muassa alueen Heran, Athenen, Artemiin ja Apollonin kultteihin liittyvät löydöt, kuros-patsaat, mytologisin aihein koristeltu keramiikka, lasiesineet sekä maanviljelykseen, kuten viininvalmistukseen, littyvät esineet.


title: Ólynthoksen arkeologinen museo

text: Ólynthoksen arkeologinen museo () on arkeologinen museo Ólynthoksen kylässä Polýgyroksen kunnassa Kreikassa. Se toimii antiikin Olynthoksen kaupungin arkeologisen alueen yhteydessä. Museo avautui vuonna 1998.


title: Ólynthoksen arkeologinen museo

text: Museossa on esillä lähinnä audiovisuaalista aineistoa, koska Olynthoksen arkeologiset löydökset ovat Polýgyroksen arkeologisessa museossa. Aineisto esittelee muun muassa Olynthoksen kaupunkisuunnittelua, joka perustui Hippodamokselle ominaiseen asemakaavaan, jossa oli kaksi leveää pääkatua, ruutukaava sekä viemäröinnit. Rakennukset olivat kaksikerroksisia ja avautuivat sisäpihalle. Museo esittelee myös Olynthoksen kaivauksia, jotka suoritettiin vuosina 1928, 1990 ja 1992.


title: Palaiópolin arkeologinen museo (Ándros)

text: Palaiópolin arkeologinen museo () eli "Palaiópolin arkeologinen kokoelma" (Αρχαιολογική Συλλογή Παλαιόπολης, "Archaiologikí Syllogí Palaiópolis") on arkeologinen museo Palaiópolin kylässä Ándroksen saarella Kreikassa. Se esittelee kylästä antiikin Androksen kaupungin alueelta tehtyjä pääosin antiikin aikaisia löytöjä.


title: Palaiópolin arkeologinen museo (Ándros)

text: Museo on perustettu vuonna 2003 Goulandrísten säätiön tuella ja se toimii vuonna 1981 rakennetussa rakennuksessa Palaiópolin kylän laidalla. Ándroksella toimii myös Ándroksen arkeologinen museo, joka sijaitsee Ándroksen kaupungissa.


title: Palaiópolin arkeologinen museo (Ándros)

text: Museon kokoelmiin kuuluu löytöjä Palaiópolista sekä muun muassa sen lähellä olevan Agía Eleoúsan antiikin aikaiselta hautausmaalta. Esineisiin kuuluu muun muassa veistoksia, reliefejä, rakennusten koristeosia ja piirtokirjoituksia klassiselta kaudelta roomalaiselle kaudelle saakka. Merkittävimpiin esineisiin lukeutuvat muun muassa Pegasos-hevosta ja Bellerofonia esittävä veistos 500/400-luvulta eaa.; luonnollisen kokoinen leijonapatsas noin vuodelta 320 eaa.; Artemiin patsaan osa 200-luvulta eaa.; sekä Isikselle omistetun hymnin sisältävä piirtokirjoitus ensimmäiseltä vuosisadalta eaa.


title: Palaiópolin arkeologinen museo (Korfu)

text: Palaiópolin arkeologinen museo () on arkeologinen museo, joka toimii Mon Repón palatsissa Korfun saarella Kreikassa. Se esittelee Palaiópolin alueelta löydettyä pääosin antiikin aikaista esineistöä.


title: Palaiópolin arkeologinen museo (Korfu)

text: Museo on perustettu vuonna 1999 sen jälkeen, kun palatsi tuli Korfun kunnan omistukseen vuonna 1991 ja avattiin yleisölle. Kunta luovutti sen kulttuuriministeriön käyttöön museotoimintaa varten. Museoesineet ovat pääosin peräisin Palaiópolin eli antiikin Korkyran kaupungin paikan arkeologisista kaivauksista. Arkeologinen alue sijaitsee palatsin ympärillä. Aiemmin suuri osa museon esineistä oli Korfun arkeologisessa museossa tai sen varastoissa. Esineet siirrettiin Mon Repóhon vuosina 2000–2001.


title: Palaiópolin arkeologinen museo (Korfu)

text: Museon esineet ajoittuvat pääosin arkaaiselta kaudelta 700-luvultta eaa. roomalaiselle kaudelle ja varhaiskristilliselle ajalle 400-luvulle jaa. Museo esittelee antiikin Korkyran julkista ja yksityistä elämää sekä muun muassa kauppaa ja uskontoa. Näyttelyitä on kaikissa palatsin kolmessa kerroksessa. Museossa esitellään myös palatsin alkuperäistä käyttöä brittivallan ajalla 1800-luvulla.


title: Palaiópolin arkeologinen museo

text: Palaiópolin arkeologinen museo voi viitata seuraaviin museoihin Kreikassa:


title: Palaiópoli

text: Palaiópoli (; ; myös "Paleópoli(s)", ”Vanha kaupunki”) voi viitata seuraaviin paikkoihin Kreikassa:


title: Pároksen arkeologinen museo

text: Pároksen arkeologinen museo () on arkeologinen museo Paroikián kaupungissa Pároksen saarella Kreikassa. Se esittelee saarelta ja sen ympäristöstä löydettyä pääosin antiikin aikaista esineistöä.


title: Pároksen arkeologinen museo

text: Museo on perustettu ja rakennettu 1950-luvulla. Museota on laajennettu vuosien varrella, ja sinne on koottu Pároksella sekä muun muassa Antíparoksella tehdyissä arkeologisissa kaivauksissa löydettyä esineistöä. Museo sijaitsee Paroikián keskustan itäpuolella lähellä Panagía Ekatontapylianín kirkkoa.


title: Pároksen arkeologinen museo

text: Museon kokoelmiin kuuluu esineitä neoliittiselta kivikaudelta roomalaiselle kaudelle saakka. Esineisiin kuuluu veistoksia, jotka on tehty tunnetusta paikallisesta paroslaisesta marmorista, sekä muun muassa keramiikkaa, lasiesineitä, lattiamosaiikkeja, rakennusten koristeosia ja sarkofageja.


title: Pároksen arkeologinen museo

text: Merkittävimpiin esineisiin lukeutuvat muun muassa neoliittisen ajan naisfiguriini; marmorinen gorgo 500-luvulta eaa.; Arkhilokheionin eli Arkhilokhoksen heroonin marmoriset reliefilaatat samoin 500-luvulta eaa.; marmoriset Artemiin patsaat Delionin Apollonin ja Artemiin pyhäköstä 400- ja 300-luvuilta eaa.; marmorinen Niken patsas noin vuodelta 470 eaa.; valtaistuimella istuvaa jumalatarta esittävä patsas; sekä niin kutsutun Paroslaisen kronikan sisältävä stele ("Marmor Parium") 200-luvulta eaa.


title: Péllan arkeologinen museo

text: Péllan arkeologinen museo () on arkeologinen museo Péllan kaupungissa Kreikassa. Se esittelee antiikin aikaisen Pellan kaupungin alueelta tehtyjä löytöjä.


title: Péllan arkeologinen museo

text: Museo on rakennettu vuosina 2006–2009. Museorakennus sijaitsee Pellan arkeologisen alueen pohjoispuolella nykyisen Péllan kaupungin länsilaidalla. Museon arkkitehtuuri jäljittelee antiikin Pellan rakennusten pohjakaavaa, jossa on keskellä peristyylipiha.


title: Péllan arkeologinen museo

text: Museo esittelee antiikin aikaisen Makedonian valtakunnan pääkaupungin Pellan arkeologisissa kaivauksissa tehtyjä löytöjä sekä kaupungin historiaa, kehitystä ja elämää. Museon kokoelmiin kuuluu esineitä pääosin pronssikaudelta hellenistiselle kaudelle. Monet merkittävimmät löydöt ajoittuvat Makedonian huippukaudelle 300-luvulle eaa. Kokoelmiin kuuluu muun muassa veistoksia, terrakottapatsaita, keramiikkaa, hautakiviä, rakennusten osia, lattiamosaiikkeja, seinämaalauksia, metalliesineitä, rahoja ja piirtokirjoituksia.


title: Péllan arkeologinen museo

text: Merkittävimpiin museoesineisiin lukeutuvat muun muassa veistetty Aleksanteri Suuren pää sekä Aleksanteria Pan-jumalana esittävä veistos; niin kutsuttujen Dionysoksen ja Helenan talojen lattiamosaiikit, joista eräs esittää Aleksanteria surmaamassa leijonan ja toinen Dionysosta ratsastamassa gepardilla; sekä doorilaisella kreikalla kirjoitettu Pellan kiroustaulu ("katadesmos").


title: Polýgyroksen arkeologinen museo

text: Polýgyroksen arkeologinen museo () on arkeologinen museo Polýgyroksen kaupungissa Makedoniassa Kreikassa. Se esittelee Chalkidikín niemimaan alueelta löydettyä pääosin antiikin aikaista esineistöä.


title: Polýgyroksen arkeologinen museo

text: Museo avattiin vuonna 1970. Museorakennus sijaitsee kaupungin länsilaidalla. Pääsalin lisäksi sen näyttelyt ovat erillisessä Lampropoúloksen kokoelman salissa sekä vestibyylissä ja ulkotiloissa. Museota kunnostettiin ja laajennettiin vuonna 2013. Polygýroksen kunnassa toimii myös Ólynthoksen arkeologinen museo.


title: Polýgyroksen arkeologinen museo

text: Museon kokoelmiin kuuluu esineitä eri puolilta Chalkidikín niemimaata, mukaan lukien Olynthos, Torone, Ierissós, Stratóni ja Polýgyroksen antiikin aikainen hautausmaa; Androksen antiikin aikaiset siirtokunnat Stageira, Akanthos ja Sane; sekä Ammon Zeuksen pyhäkkö Áfytoksessa. Museoesineet ajoittuvat esihistorialliselta ajalta antiikin ajan lopulle ja varhaisbysanttilaiselle ajalle. Museon kokoelmiin kuuluu muun muassa veistoksia, keramiikkaa ja savisia figuriineja, pronssiastioita, hautakiviä ja sarkofageja, kulta- ja hopeakoruja, arkipäiväisiä esineitä ja työkaluja, aseita, piirtokirjoituksia sekä rahoja.


title: Ródoksen arkeologinen museo

text: Ródoksen arkeologinen museo () on arkeologinen museo Ródoksen kaupungissa Ródoksen saarella Kreikassa. Se esittelee saarelta löydettyä pääosin antiikin aikaista esineistöä.


title: Ródoksen arkeologinen museo

text: Museo on perustettu vuonna 1914 Ródoksen italialaisvallan aikana. Se toimii keskiaikaisessa Johanniittain ritarikunnan hospitaalissa, joka sijaitsee Ródoksen vanhassa kaupungissa lähellä Suurmestarin palatsia ja satamaa. Sen rakentaminen alkoi vuonna 1440 ja se valmistui vuonna 1489. Rakennus edustaa goottilaista tyyliä, ja siinä on piirteitä myös renessanssiarkkitehtuurista. Rakennus on kaksikerroksinen ja sen keskellä on sisäpiha ja puutarha, joissa on myös museoesineitä. Museo vaurioitui toisessa maailmansodassa ja korjattiin sen jälkeen.


title: Ródoksen arkeologinen museo

text: Museon kokoelmiin kuuluu esineitä esihistorialliselta ajalta bysanttilaiselle keskiajalle. Kokoelmiin kuuluu muun muassa mykeneläisiä esineitä, kuten koruja; geometrisen, arkaaisen, klassisen, hellenistisen ja roomalaisen kauden veistoksia, keramiikkaa, rakennusten koristeosia, lattiamosaiikkeja, hautakiviä ja piirtokirjoituksia; rodoslaisia leimattuja amforoita; rahoja; sekä kansatieteellistä aineistoa. Löydökset ovat peräisin kaivauksista eri puolilta Ródoksen saarta, muun muassa Ródoksen kaupungista sekä Ialysoksen ja Kameiroksen antiikin aikaisilta hautausmailta; sekä muilta Dodekanesian saarilta, kuten Kárpathokselta ja Nísyrokselta.


title: Ródoksen arkeologinen museo

text: Merkittävimpiin museoesineisiin kuuluvat muun muassa Kameiroksesta löydetyt arkaaiset kuros-patsaat ajalta 550–530 eaa.; lakonialainen hydria, jonka kuvitus esittää kahta taistelevaa heerosta, 500-luvulta eaa.; Vroulián tyyppiä edustava kyliks ja Fikélluran tyyppiä edustava pyksis samoin 500-luvulta eaa.; kylpevää Afroditea esittävä niin kutsuttu "Ródoksen Venus", joka on ensimmäisellä vuosisadalla eaa. valmistettu marmorinen kopio alkuperäisestä veistoksesta 200-luvulta eaa.; Helios-jumalan marmorinen pää 100-luvulta eaa.; Kritonin ja Timaristan hautastele ajalta 420–410 eaa.; sekä Kalliaristan hautastele noin vuodelta 350 eaa.


title: Sámoksen arkeologinen museo

text: Sámoksen arkeologinen museo (; myös "Vathýn arkeologinen museo") on arkeologinen museo Sámoksen kaupungissa Sámoksen saarella Kreikassa. Se esittelee saarelta löydettyä pääosin antiikin aikaista esineistöä.


title: Sámoksen arkeologinen museo

text: Museo toimii kahdessa rakennuksessa Sámoksen kaupungin keskustassa lähellä Sámoksen kunnantaloa ja Pyhän Spyridonin kirkkoa. Vanhempi museorakennus, joka tunnetaan nimellä "Pascháleio Archeiofylakeío", on valmistunut vuonna 1912. Sitä vastapäätä sijaitseva uudempi rakennus, jossa ovat nykyisin merkittävimmät veistoslöydöt, valmistui vuonna 1987. Sámoksella toimii myös Pythagóreion arkeologinen museo.


title: Sámoksen arkeologinen museo

text: Museon kokoelmiin kuuluu esineitä antiikin Samoksen kaupungin kaivauksilta ja erityisesti Heraionista, jonka vaiheiden kautta saaren historiaa pääosin esitellään. Löytöjä on myös muista paikoista eri puolelta saarta. Museoesineisiin lukeutuu muun muassa suuri määrä Heraioniin lahjoitettuja arkaaisen kauden veistoksia, sekä hauta- ja votiivireliefejä, pienoispatsaita, keramiikkaa, käyttöesineitä, aseita ja piirtokirjoituksia. Myöhäisimmät esineet ovat varhaiselta bysanttilaiselta kaudelta.


title: Sámoksen arkeologinen museo

text: Merkittävimpiin esineisiin lukeutuvat muun muassa suurikokoinen Samoksen kuros eli 5,5 metriä korkea, Heraioniin johtaneelta pyhältä tieltä löydetty kuros-patsas noin ajalta 580–560 eaa.; Heraionista löydetty niin kutsuttu Geneleos-ryhmä, johon on alun perin kuulunut kuusi hahmoa, ajalta 560–540 eaa.; lakonialainen norsunluinen reliefi, joka esittää Perseusta ja Medusaa, 600-luvulta eaa.; naista esittävä marmoripatsas, joka on Kheramyeen votiivilahja Heralle, ajalta 570–560 eaa.; puinen alastonta naista esittävä figuriini noin 600–500-luvulta eaa.; ratsastajaa esittävä pronssiveistos ajalta 530–520 eaa.; hevosen pronssinen rintapanssari, jonka kuvitus esittää Heraklesta ja Kerberosta; sekä Chórasta löydetty alastonta nuorukaista esittävä reliefi 400-luvulta eaa.


title: Sérresin arkeologinen museo

text: Sérresin arkeologinen museo () on arkeologinen museo Sérresin kaupungissa Kreikassa. Se esittelee kaupungista ja sen lähialueelta löydettyä pääosin antiikin aikaista esineistöä.


title: Sérresin arkeologinen museo

text: Museo on perustettu vuonna 1970. Se toimii 1400-luvulla rakennetussa bedestenissä eli osmanivallan aikaisessa eräänlaisessa katetussa kauppiaiden ja käsityöläisten rakennuksessa Sérresin keskustassa. Rakennus on yksi lajissaan harvoja säilyneitä Kreikassa ja suojeltu.


title: Sérresin arkeologinen museo

text: Museon kokoelmiin kuuluu esineitä esihistorialliselta ajalta bysanttilaisella ajalle. Löydökset ovat peräisin arkeologisista kohteista eri puolilta Sérresin alueyksikön aluetta, mukaan lukien Promachónaksen myöhäisen neoliittisen kauden asutuksesta ajalta 5200–4500 eaa. sekä antiikin ajan kaupungeista Sirris (nykyinen Sérres), Berge (nykyinen Néos Skopós), Argilos, Terpne ja Trailos (Tragilos). Museossa on myös joitakin löytöjä Amfipoliista, mutta suurin osa sen löydöistä on Amfípolin arkeologisessa museossa. Museon kokoelmiin kuuluu muun muassa veistoksia, hautakiviä, votiivistelejä, piirtokirjoituksia, reliefejä, keramiikkaa, rahoja ja koruja. Bysanttilaiselta ajalta kokoelmiin kuuluu muun muassa marmorisia ikoneita.


title: Sífnoksen arkeologinen museo

text: Sífnoksen arkeologinen museo () on arkeologinen museo Kástron kylässä Sífnoksen saarella Kreikassa. Se esittelee saarelta löydettyä pääosin antiikin aikaista esineistöä.


title: Sífnoksen arkeologinen museo

text: Museo aloitti toimintansa vuonna 1986. Se toimii 1980-luvun alussa kunnostetussa kaksikerroksisessa rakennuksessa, joka on osa Sífnoksen venetsialaisaikaista linnoitusta eli Kástroa. Sífnoksella toimii myös toinen arkeologinen museo, Ágios Andréaksen arkeologinen museo.


title: Sífnoksen arkeologinen museo

text: Museon kokoelmiin kuuluu löytöjä esihistorialliselta ajalta aina antiikin ajan loppuun ja roomalaisajalle. Pääosin esineet ajoittuvat geometriselta ja arkaaiselta kaudelta hellenistiselle kaudelle. Esineet olivat alun perin pääosin löytöjä Kástrosta, joka oli saaren antiikin aikaisen kaupungin paikka, sekä sen ympäristöstä. Myöhemmin museoon on asetettu näytille myös Ágios Andréaksen mykeneläisaikaisen asutuksen löydöt. Esineisiin lukeutuu muun muassa veistoksia, hautakiviä, rakennusten koristeosia, keramiikkaa ja rahoja.


title: Tínoksen arkeologinen museo

text: Tínoksen arkeologinen museo () on arkeologinen museo Tínoksen kaupungissa Tínoksen saarella Kreikassa. Se esittelee saarelta löydettyä pääosin antiikin aikaista esineistöä.


title: Tínoksen arkeologinen museo

text: Museo on perustettu ja rakennettu 1960-luvun alkupuolella. Museorakennus sijaitsee Tínoksen kaupungin pohjoisosissa lähellä Panagía Evangelístrian kirkkoa.


title: Tínoksen arkeologinen museo

text: Museon kokoelmiin kuuluu esineitä mykeneläiseltä ajalta hellenistiselle ja roomalaisajalle. Löydökset ovat peräisin eri puolilta saarta, muun muassa Poseidonin ja Amfitriten temppelin alueelta Kióniasta sekä Demeterin pyhäköltä Exómvourgo-vuorelta. Esineisiin lukeutuu muun muassa keramiikkaa, veistoksia, hautastelejä, rakennusten koristeosia, lattiamosaiikkeja, piirtokirjoituksia ja rahoja sekä Andronikos Kyrrhoslaisen ensimmäisellä vuosisadalla eaa. suunnittelema aurinkokello Poseidonin ja Amfitriten temppeliltä.


title: Vóloksen arkeologinen museo

text: Vóloksen arkeologinen museo () on arkeologinen museo Vóloksen kaupungissa Kreikassa. Se esittelee Thessalian alueelta löydettyä esihistoriallista ja antiikin aikaista esineistöä.


title: Vóloksen arkeologinen museo

text: Museo on perustettu ja rakennettu vuonna 1909. Se suljettiin sodan ajaksi vuonna 1940, jolloin museoesineet kätkettiin turvalliseen paikkaan, ja avattiin uudelleen 1955–1956. Museota laajennettiin merkittävästi vuonna 2004. Museo toimii uusklassisessa rakennuksessa Vóloksen etelälaidalla. Museorakennuksessa on seitsemän näyttelysalia ja sen pinta-ala on 870 neliömetriä.


title: Vóloksen arkeologinen museo

text: Museon kokoelmiin kuuluu esineitä paleoliittiselta ja neoliittiselta kivikaudelta roomalaisaikaan ja antiikin ajan lopulle saakka. Löydöt ovat peräisin eri puolilta Magnesiaa ja muuta Thessaliaa. Esineisiin lukeutuu muun muassa veistoksia, keramiikkaa, hautakiviä ja -lahjoja, kultakoruja ja rahoja. Merkittävimpiin museoesineisiin lukeutuvat muun muassa neoliittisen kauden terrakottafiguriinit noin ajalta 6500–4500 eaa.; samoin neoliittisen kauden maalattu keramiikka noin ajalta 5800–5300 eaa.; mykeneläinen keramiikka, korut ja pienoisesineet 1500–1200-luvuilta eaa.; protogeometrisen kauden hautalöydöt ajalta 1050–900 eaa.; Soróksesta löydetty panateenalainen amfora 300-luvulta eaa.; hellenistisen kauden maalatut hautakivet antiikin Demetriaan kaupungista 200-luvulta eaa.; sekä Omóliosta ja Pelinnaíosta löydetyt kultakorut 200-100-luvuilta eaa.


title: Isak Wilhelm Fellman

text: Isak Wilhelm Fellman (27. maaliskuuta 1828 Oulu – 9. marraskuuta 1900 Oulu) oli suomalainen Oulussa vaikuttanut kauppias, laivanvarustaja ja teollisuudenharjoittaja.


title: Isak Wilhelm Fellman

text: Fellmanin vanhemmat olivat oululainen kauppias ja laivuri Isak Esaiaksenpoika Fellman (1792–1863) ja englantilaissyntyinen Anna Narcissa Machell (1801–1881). Hän oli naimisissa vuodesta 1854 Anna Charlotta Heikelin (1831–1918) kanssa, jonka isä oli Rovaniemen kirkkoherra Petter Samuel Heikel (1784–1862).


title: Isak Wilhelm Fellman

text: Fellman osti vuonna 1862 Henrik Tornbergilta Toppilansalmessa sijainneen viinanpolttimon ja muutti sen sitten oluttehtaaksi. Hän rakensi oluttehtaalle myös uuden tehdasrakennuksen, joka valmistui 1864. Toppilansalmen oluttehdas valmisti oluen lisäksi sahtia ja portteria. Oluttehdas joutui vararikkoon 1867, ja sen osti huutokaupassa 1868 oululainen kauppaneuvos J. W. Snellman G:son. Fellman omisti 1860–luvun alussa jonkin aikaa myös Iissä sijainneen Nybyn lasitehtaan.


title: Isak Wilhelm Fellman

text: Konkurssin jälkeen Fellman perusti uuden pienemmän oluttehtaan 1869 Oulun Nuottasaareen. Tämä Nuottasaaren oluttehdas toimi vuoteen 1914 saakka.


title: Kalibangan

text:
Kalibangān on jo raunioina oleva muinainen Indus-kulttuurin asutuskeskus. Paikka oli asuttu noin 3500-1750 eaa. Se sijaitsee Chaggar-Hakra-joen rannalla, joka saattaa olla sama kuin Saraswati.
Kalibangan tunnetaan vanhimmasta auratusta pellosta, ja tulialttareista.


title: Kalibangan

text:
Kalibangan jakautui ylimystön kaupunkiin ja alakaupunkiin. Molemmat oli ympäröity muurein. Talot jen ovet veivät 2-3 tielle. Taloissa oli sisäpiha ja 6-7 huonetta sisäpihan kolmelal puolella. Monessa talossa
kaivo. Poltetut tiilet yleensä 30x15x7,5 cm. Tämän kokoisista tiilistä tehtiin myös linnakeen muuria toisessa rakennusvaiheessa.


title: Kalibangan

text:
Kalibanganista ei ole löydetty merkkejä muualla Indus-kulttuurissa yleisestä äitijumalatteren palvonnasta.
Mutta sieltä on löydetty mahdollisia tulialttareita. Nämä saattoivat kuulua dravidalaisen tulenjumalan, Murukanin palvontaan. Mutta yhtä hyvin ne saattoivat olla keittopaikkoja tai savenpolttopaikkoja.
Tulialttarit olivat mutatiilistä tehtyjä korokkeita, joissa on soikeat tulikuopat. Pieniä tulialttareita löytyy myös alakaupungin taloista. Tulikuopista on löydtty hiiltä ja joistain eläinten luita. Tämä viittaa eläinpolttouhreihin.


title: Banawali

text: Banawali (Devanagari: बन्वालि) on muinainen, raunioitunut Indus-kulttuurin asutuskeskus. Paikka sijaitsee nykyisessä Intiassa, Haryanan osavaltiossa 16 km Fatehabadista. Paikka on kuivuneen Saraswati-joen varrella. Paikan ala on ainakin 10-16 ha. Kaupunki on jaettu muureille eliitin ja tavallisemman väen asuinalueisiin. Kaupunki muistuttaa paljon historialtaan Kalibangania. Kaupunki autioitui luultavasti melko äkkiä.


title: Baran kulttuuri

text: Baran kulttuuri oli pohjoisessa Intiassa ja Pakistanissa noin 2000 eaa. Indus-kulttuurin myöhäisvaiheessa noussut kulttuuri. Kulttuurin tärkeimmät löytöpaikat ovat Bara, Dher Majra ja Sanghol. Useimmat saviastiat eroavat huomattavasti Indus-kulttuurin keramiikasta. Keramiikan maalaus muistuttaa Belutsistanin keramiikkaa, ja jotkut aiheet ovat esiharappalaisen tyyppisiä. Baran kulttuurin talot oli tehty säännöllisistä kankar-kivistä tai mutatiilistä, joiden mitat olivat 1:2:4. Baran kulttuuriin saattoi liittyä sitrushedelmien viljely, joka oli leviämässä alueelle Koillis-Intiasta, Etelä-Kiinasta ja Kaakkois-Asian pohjoisosista.


title: Baran kulttuuri

text: Esiharappalaisesta perinteestä Jamuna- ja Sutlej-jokien varsille syntynyt perinne ulottui Punjabiin, Haryanaan ja läntiseen Uttar Pradeshiin.


title: Baran kulttuuri

text: Joillain alueilla kulttuuri oli yhtä aikaa Indus-kulttuurin kanssa, esimerkiksi Kotla Nihang Khanissa.


title: What’s the Pressure

text: What’s the Pressure () on belgialaislaulaja Laura Tesoron kappale, jolla hän edusti Belgiaa . Kappaleen ovat säveltäneet Sanne Putseys, Louis Favre ja Yannick Werther ja sanoittaneet Putseys ja Birsen Uçar.


title: What’s the Pressure

text: Kappale kilpaili Eurovision laulukilpailun toisessa semifinaalissa, jossa se sijoittui kolmanneksi 274 pisteellä ja pääsi finaaliin. Finaalissa se sai 181 pistettä ja sijoittui kymmenenneksi.


title: Vahojärvi (Ikaalinen)

text: Vahojärvi on Pirkanmaalla Ikaalisten Luhalahdella sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vahojärvi on osa Sipsiönjärven-Vahojärven aluetta.


title: Vahojärvi (Ikaalinen)

text: Järven pituus on 1,5 kilometriä, leveys 1,2 kilometriä ja sen pinta-ala on 91 hehtaaria. Se sijaitsee Sipsiöjärven itäpuolella ja on Sipsiöjoen reitin seuraava yläpuolinen järvi. Vahojärveen laske kaksi suurempaa jokea: Sisättöjoki ja Hihkiönjoki. Sisättöjoen kautta tulevat pohjoisesta Juurijärven-Hulppojärven valuma-alueen vedet ja ne laskevat Vahojärven pohjoisimpaan lahdenpohjukkaan. Vahojärven itäpuoliseen Kortelahteen laskee Hihkiönjoki, joka muodostuu Liesijoen alueen ja Liesijärven valuma-alueen vesistä. Muut tulo-ojat ovat pieniä metsä- tai pelto-ojia sekä noin 100 metriä pitkä Noljasjärven laskuoja. Noljasjärven ja Vahojärven vedenpinnat ovat samassa tasossa. Järven laskujoki on Vahojoki, jonka luusua sijaitsee järven länsipäässä Kirkkolahdessa. Vahojärvellä on kolme erillistä järviallasta, joita erottuvat toisitaan kapeahkoissa salmissa. Kortelahti on 400 metriä pitkä ja 150 metriä leveä, mutta on voimakkaasti ruohottunut ja vain keskiosassa on avovettä. Hihkiönjoen delta on suoistunutta lietettä, jossa joki haarautuu kahtia. Lahdella on joen edustalla saari ja lahdensuussa on pieni luoto. Lahden suu on vain 60 metriä leveä, mutta kasvillisuudesta johtuen se on vieläkin kapeampi. Länsipäässä sijaitsee Kirkkolahti, joka on yhteydessä Vahojärven selkään alle 30 metrisen salmen kautta. Kirkkolahti on 600 metriä pitkä ja 100 metriä leveä. Kirkkolahdessakin on kasvillisuutta paljon, mutta ei ilmeisesti niin paljon kuin Kortelahdessa. Järven selkä muodostaa pääosan Vahojärvestä ja se on 1,2 kilometriä pitkä ja 900 metriä leveä. Koillispäässä sijaitsee kaksi pientä luotoa ja 60 metriä pitkä saari. Rantaviivan pituus on 12 kilometriä. Yli puolet rannoista reunustaa pellot ja loppuja reunustavat metsämaat. Järven ympäristössä sijaitsee yhdeksän maatilaa ja rannoille on rakennettu 15 vapaa-ajan asuntoa. Niille johtaa tiet yhdystieltä 13284.


title: Vahojärvi (Ikaalinen)

text: Järvi sijaitsee opastetulla Sipsiöjoen melontareitillä Liesijärvi– Petäjäjärvi– Vuorijärvi– Vesajärvi– Kaukajärvi– Vahojärvi– Sipsiöjärvi– Ohistonlampi– Kyrösjärvi.


title: Constantin Ion Parhon

text: Constantin Ion Parhon (15. lokakuuta 1874 Câmpulung – 9. elokuuta 1969 Bukarest) oli romanialainen poliitikko, joka toimi Romanian kansatasavallan ensimmäisenä valtionpäämiehenä eli kansalliskokouksen puhemiestön puheenjohtajana vuosina 1948–1952. Hän kuului kommunistiseen puolueeseen. Siviiliammatiltaan Parhon oli neuropsykologi.


title: Roccaraso

text: Roccaraso on kunta Keski-Italiassa Abruzzon hallintoalueella olevassa L’Aquilan maakunnassa. Se sijaitsee Apenniinien vuoristossa Cinquemiglian ylängöllä. Kunnan alueella on ollut aikanaan roomalaisia siirtokuntia. Roccaraso tuhoutui täysin toisessa maailmansodassa, mutta se rakennettiin uudelleen. Roccaraso on suosittu matkailu- ja talviurheilukeskus. Alkusysäyksen matkailulle antoi vuonna 1897 avattu Sulmonan-Carpinone rautatie, jonka avulla ylängölle matkustaminen helpottui.


title: Linja 5 (Brysselin metro)

text: Linja 5 on Brysselin metron itä-länsisuuntainen linja, joka kulkee Erasmen asemalta Herrmann-Debroux’n asemalle. Nykymuodossaan se on ollut olemassa vuodesta 2009, jolloin linjaan 1A kuulunut osuus Beekkantista Roi Baudouiniin korvattiin linjaan 1B kuuluneella osuudella Beekkantista Erasmeen.


title: Linja 5 (Brysselin metro)

text: Linjan ensimmäiset osuudet rakennettiin 1960-luvun lopussa, jolloin niitä käyttivät raitiovaunut. Ensimmäinen metrojuna otettiin käyttöön 20. syyskuuta 1976.


title: HockeyTvåan

text: HockeyTvåan tai Ruotsin jääkiekon II-divisioona () on Ruotsin jääkiekon neljänneksi korkein sarjataso SHL:n, HockeyAllsvenskanin ja Hockeyettanin jälkeen. Sarja on aiemmin tunnettu pelkästään nimellä Division 2, jota käytetään usein edelleen eri tilastoissa. HockeyTvåan alueellinen ja se on jaettu neljään alueeseen; pohjoiseen, eteläiseen, itäiseen ja läntiseen. Alueilla on yhteensä 11 eri sarjaa. HockeyTvåanin neljän jatkosarjan parhaiten sijoittuneet joukkueet nousevat Hockeyettaniin, kun taas Hockeyettanin neljän alkusarjan viimeiseksi sijoittuneet joukkueet putoavat HockeyTvåaniin.


title: HockeyTvåan

text: Kauden 2015–2016 lopulla HockeyTvåanissa kiekkoili pelaajia peräti 23 eri maasta. Suomalaisista sarjassa kiekkoili mm. uransa jo kertaalleen päättänyt entinen NHL- ja maajoukkuekiekkoilija Hannes Hyvönen.


title: Villa d’Angleterre

text: Villa d’Angleterre on kulttuurihistoriallinen huvila, joka sijaitsee Appelgrenintie 9:ssä Hangossa. Sen suunnittelivat arkkitehdit R. Grönholm 1881 ja Hjalmar Åberg 1909.


title: Lukas Bengtsson

text: Lukas Nicke Arne Bengtsson (s. 14. huhtikuuta 1994 Tukholma, Ruotsi) on ruotsalainen jääkiekkopuolustaja, joka pelaa SHL-joukkue Linköping HC:ssä. Hän laukoo oikealta.


title: Lukas Bengtsson

text: Elite Prospects -sivuston mukaan Bengtsson on erinomaisesti luisteleva ja hyökkäyspäässä pelaava puolustaja, jolla on hyvä lähtönopeus. Hän myös tuo kiekkoa hyvin ylös. Bengtsson on pelipaikkaansa nähden varsin pienikokoinen, mutta hän osaa kuitenkin suojata kiekkoa hyvin liikkuessaan. Bengtsson on myös käyttökelpoinen ylivoimapelaaja; hän laukoo hyvin suoraan syötöstä ja tekee fiksuja ratkaisuja. Bengtsson pelaa myös kohtalaisen hyvin omassa puolustuspäässä, mutta hänellä on kuitenkin kehitettävää kokonaisvaltaisessa pelaamisessa.


title: Lukas Bengtsson

text: Bengtsson on Huddinge IK:n kasvatti. Hän siirtyi juniorina sittemmin Djurgårdens IF:ään, josta Bengtsson siirtyi 16-vuotiaana Mora IK:hon kaudeksi 2010–2011. Kaudella 2011–2012 hän debytoi seuran miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa Bengtsson pelasi kolme runkosarjaottelua. Kaudella 2012–2013 hän pelasi siellä 22 runkosarjaottelua tehopistein 1+3=4.


title: Lukas Bengtsson

text: Ensimmäisellä kokonaisella Allsvenskan-kaudellaan 2013–2014 Bengtsson teki 45 runkosarjaottelussa tehot 13+20=33. Hän oli Moran tehokkain puolustaja Kevin Mitchellin kanssa sekä joukkueen kolmanneksi paras maalintekijä ja neljänneksi paras pistemies. Bengtsson sijoittui koko Allsvenskanin puolustajien maalipörssissä toiseksi edellään vain Asplöven HC:n Marcus Fagerudd ja hän jakoi puolustajien pistepörssin kolmannen sijan Mitchellin kanssa. Kevään 2014 nousukarsinnoissa Bengtsson jakoi Moran sisäisen pistepörssin kolmen muun pelaajan kanssa tehoilla 2+3=5.


title: Lukas Bengtsson

text: Kaudella 2014–2015 Bengtsson nousi Moran varakapteeniksi ja hän oli Allsvenskanin runkosarjassa joukkueen toiseksi paras pistemies Mitchellin jälkeen. Bengtsson jakoi sarjan puolustajien pistepörssin kolmannen sijan Malmö Redhawksin Nils Anderssonin kanssa. Kesken kauden, tammikuun 2015 lopulla hän teki sopimuksen SHL-joukkue Frölunda HC:n kanssa. Bengtsson sopi samalla kuitenkin pelaavansa Allsvenskan-kauden loppuun Morassa. Hän liittyi Frölundaan näin ollen kesken SHL:n pudotuspelien ja pelasi yhdeksän playoff-ottelua tehopistein 1+3=4. Bengtsson teki SHL-debyyttinsä viidennessä puolivälieräottelussa 20. maaliskuuta 2015 Luleå HF:ää vastaan. Ensimmäisen SHL-maalinsa hän teki ensimmäisessä välieräottelussa 29. maaliskuuta 2015 ylivoimalla Växjö Lakers HC:tä vastaan. Bengtssonin osuma jäi Frölundan 4–1-voittoon päättyneen ottelun ratkaisumaaliksi. Hän sai ottelussa myös syöttöpisteen Artturi Lehkosen tekemään maaliin. Lakers voitti lopulta kuitenkin ottelusarjan voitoin 4–2 ja eteni aina Ruotsin-mestaruuteen.


title: Lukas Bengtsson

text: Varsinaisella SHL:n tulokaskaudellaan 2015–2016 Bengtsson teki 30 runkosarjaottelussa tehot 7+7=14, 12 playoff-ottelussa tehot 2+5=7 ja kymmenessä Mestarien liigan ottelussa tehot 2+5=7. Hän voitti kauden päätteeksi Ruotsin-mestaruuden. Bengtsson voitti kauden aikana myös CHL:n mestaruuden.


title: Lukas Bengtsson

text: Toukokuussa 2016 Bengtsson teki kaksivuotisen tulokassopimuksen Pittsburgh Penguinsin kanssa. Pelatessaan kesällä golfia kotimaassaan hän löysi jalastaan puutiaisen, jonka Bengtsson poisti turvallisesti. Hän sai puremasta kuitenkin oireita ja Bengtssonilla diagnosoitiin borrelioosi, johon hänelle määrättiin antibioottikuuri. Bengtsson osallistui Penguinsin syksyn harjoitusleirille, mutta hänen oireensa kuitenkin palasivat kuntopyöretesteissä ja Bengtssonille määrättiin uusi antibioottikuuri. Hän palasi kaukaloihin marraskuussa AHL-joukkue Wilkes-Barre/Scranton Penguinsin paidassa, jossa Bengtsson pelasi 16 ottelua tehopistein 1+5=6, kunnes hänen kautensa päättyi tammikuussa 2017 voimakkaiden kipujen seurauksena. Erikoislääkäreiden tekemät lisätutkimukset paljastivat, että Bengtsson ei sairastanut borrelioosia. Hänellä diagnosoitiin maaliskuussa posturaalinen ortostaattinen takykardiaoireyhtymä. Kaudella 2017–2018 hän kärsi loukkaantumisista ja Bengtsson pelasi AHL:ssä 37 runkosarjaottelua tehden 15 syöttöpistettä ja kolme playoff-ottelua tehden yhden syöttöpisteen.


title: Lukas Bengtsson

text: Kaudeksi 2018–2019 Bengtsson palasi kotimaahansa ja siirtyi kolmivuotisella sopimuksella Linköping HC:hen.


title: Lukas Bengtsson

text: Bengtsson edusti Ruotsia alle 20-vuotiaiden MM-kilpailuissa vuonna 2014, jolloin hän voitti hopeaa. Yhteensä Bengtsson on pelannut 15 nuorten maaottelua.


title: Hedelmänviljely

text: Hedelmänviljely tarkoittaa hedelmäpuiden kasvattamista tarkoituksena tuottaa ruokaa. Paikkaa, jossa niitä viljellään, kutsutaan hedelmätarhaksi. Kaupallisten hedelmätarhojen lisäksi hedelmiä kasvatetaan myös puutarhoissa.


title: Hedelmänviljely

text: Useimmat hedelmäviljelmät sijaitsevat lauhkealla vyöhykkeellä. Viljelmillä kasvit on istutettu järjestelmällisesti ruutuihin. Kasvien juurella maa pidetään paljaana tai ruoho leikataan lyhyeksi, jotta ylläpito ja sadonkorjuu on yksinkertaista ja tehokasta. Hedelmätarhat sijoitetaan usein vesistöjen lähelle, koska sellaisessa mikroilmastossa äärilämpötilat tasoittuvat ja kukinta viivästyy, kunnes yöpakkaset ovat loppuneet.


title: Hedelmänviljely

text: Hedelmätarhan puiden välimatka riippuu lajista. Luumupuita voidaan kasvattaa 3 metrin välein, omenapuiden perinteinen välimatka on 8-10 metriä, ja päärynäpuilla pidetään jopa 20 metrin välejä. Omenapuihin on kehitetty tavallista pienempiä kääpiörunkoja, joita voidaan istuttaa jopa kahden metrin välein. Sitrushedelmien kuten appelsiinien normaalikokoisten puiden väli on 4-8 metriä, kääpiöpuiden 2-3 metriä.


title: Hedelmänviljely

text: Taloudellisesti merkittävimpiä hedelmiä ovat omena, banaani, viinirypäle, appelsiini, mango, guava, papaija ja ananas. Kaikkien näiden yhteenlasketussa tuotantomäärässä Kiina on maailman suurin. Se on myös suurin omenien ja rypäleiden tuottaja, kun taas Intia on sitä suurempi mangon, guavan, banaanin ja papaijan tuottaja. Appelsiinien tuottajista Brasilia on suurin. Ananastuotannon kärjessä ovat hyvin tasaisilla osuuksilla Brasilia, Costa Rica, Filippiinit ja Thaimaa.


title: Hedelmänviljely

text: Suomen yleisin viljelty hedelmä on omena, jota kasvatetaan vuodessa noin viisi miljoonaa kiloa. Suomessa on noin 300 ammattimaista omenatilaa, joilla omenaa viljellään 670 hehtaarilla. Pääosa näistä on Ahvenanmaalla, Lounais-Suomessa ja Länsi-Uusimaalla, mutta viljelyalueita löytyy myös Hämeestä, Kaakkois-Suomesta ja Etelä-Savosta. Suomen ammattimainen omenanviljely keskittyi 1900-luvulla Salpausselän eteläpuolelle. Talvenkestävien lajikkeiden jalostuksen ja ilmastonmuutoken takia omenia voidaan viljellä kaupallisesti myös Kaakkois-Suomessa ja Etelä-Savossa, ja kotipuutarhoissa on omenapuita jopa Lapissa. 2000-luvulla on alettu kokeilla myös päärynän ammattimaista viljelyä. Myös luumujen ja kirsikoiden viljely yleistyy.


title: Bryce Dejean-Jones

text: Bryce Alexander Dejean-Jones (21. elokuuta 1992 Los Angeles, Kalifornia – 28. toukokuuta 2016 Dallas, Texas) oli yhdysvaltalainen koripalloilija.


title: Bryce Dejean-Jones

text: Kolmea eri yliopistoa edustanut Dejean-Jones pelasi ensimmäisellä ja viimeisellä ammattilaiskaudellaan 2015–2016 aluksi D-liigajoukkue Idaho Stampedessa mutta nousi NBA-joukkue New Orleans Pelicansin kokoonpanoon vuoden 2016 alussa, kunnes loukkaantuminen päätti hänen kautensa. Hänet ammuttiin toukokuussa 2016 Dallasissa, kun hän luuli lapsensa äidin lukinneen hänet ulos ja murtautui vahingossa naapurihuoneistoon. Dejean-Jones oli kuollessaan 23-vuotias, ja hän oli tehnyt jatkosopimuksen Pelicansin kanssa.


title: Bryce Dejean-Jones

text: Peräti kolmea eri yliopistoa edustanutta, heittävänä takamiehenä pelannutta Dejean-Jonesia ei varattu NBA:han . Hän pelasi kesällä 2015 NBA:n kesäliigaa New Orleans Pelicansin joukkueessa 12,8 pisteen keskiarvolla ja teki joukkueen kanssa sopimuksen elokuussa. Pelicans kuitenkin vapautti Dejean-Jonesin sopimuksestaan lokakuussa, ja tämä siirtyi joulukuussa D-liigajoukkue Idaho Stampedeen.


title: Bryce Dejean-Jones

text: Tammikuussa 2016 Pelicans teki Dejean-Jonesin kanssa kymmenpäiväisen sopimuksen. Tyreke Evansin loukkaannuttua hän nousi Pelicansin avausviisikkoon ja jatkoi NBA:ssa toisella kymmenpäiväisellä sopimuksella. Hän pelasi NBA-uransa tehokkaimman ottelun Los Angeles Lakersia vastaan 4. helmikuuta heitettyään 17 pistettä ja otettuaan yhdeksän levypalloa. Helmikuun lopussa hän joutui kautensa päättäneeseen ranneleikkaukseen. Viikko aikaisemmin hän oli ehtinyt tehdä tiettävästi kolmivuotisen jatkosopimuksen Pelicansin kanssa.


title: Bryce Dejean-Jones

text: Dejean-Jones kuoli 28. toukokuuta 2016 Texasin Dallasissa. Entisen tyttöystävänsä luona tyttärensä 1-vuotissyntymäpäivää juhlistamassa ollut Dejean-Jones erehtyi oletettavasti asunnosta palattuaan kävelyltä, luuli lapsensa äidin lukinneen hänet ulos ja murtautui tietämättään samassa rakennuksessa sijainneeseen toiseen asuntoon. Dejean-Jonesin potkaistua vieraan asunnon makuuhuoneen oven auki huoneiston asukas ampui häntä vatsaan. Dejean-Jones löydettiin ulkoa jalkakäytävältä ja kuoli sairaalassa. Texasin lakien mukaan itsensä puolustaminen omassa kodissaan, vaikka murtautuja kuolisi, on sallittua.


title: Bryce Dejean-Jones

text: Vain 23-vuotiaana kuollut Dejean-Jones oli ensimmäinen NBA:n kuollut aktiivipelaaja sitten vuonna 2007 liikenneonnettomuudessa kuolleen Eddie Griffinin.


title: Marjapensas

text: Marjapensas tarkoittaa pensasta, johon muodostuu ihmisravinnoksi kelpaavia marjoja. Marjapensaita kasvatetaan usein puutarhoissa, mutta niitä kasvaa myös villinä metsissä.


title: Marjapensas

text: Marjapensaita ovat esimerkiksi:


title: Henk Bouwman

text: Henricus Nicolaas ”Henk” Bouwman (30. kesäkuuta 1926 Amsterdam – 27. joulukuuta 1995 Baarn) oli alankomaalainen maahockeypelaaja ja olympiamitalisti.


title: Henk Bouwman

text: Bouwman kuului Alankomaiden olympiapronssijoukkueeseen Lontoossa 1948. Hänen Roderick-poikansa pelasi myös maahockeya olympiatasolla.


title: Piet Bromberg

text: Pieter Marie Johan ”Piet” Bromberg (4. maaliskuuta 1917 Haag – 27. heinäkuuta 2001 Wassenaar) oli alankomaalainen maahockeypelaaja ja olympiamitalisti.


title: Piet Bromberg

text: Bromberg kuului Alankomaiden olympiapronssijoukkueeseen Lontoossa 1948.


title: Ton Richter

text: Antonius Maria ”Ton” Richter (16. marraskuuta 1919 Blaricum – 10. elokuuta 2009 Hilversum) oli alankomaalainen maahockeypelaaja ja olympiamitalisti.


title: Ton Richter

text: Richter kuului Alankomaiden olympiapronssijoukkueeseen Lontoossa 1948.


title: Jenne Langhout

text: Jenne Langhout (27. syyskuuta 1918 Batavia, Alankomaiden Itä-Intia – 29. maaliskuuta 2010 Hilversum) oli alankomaalainen maahockeypelaaja ja olympiamitalisti.


title: Jenne Langhout

text: Langhout kuului Alankomaiden olympiapronssijoukkueeseen Lontoossa 1948.


title: Halford Mackinder

text: Halford Mackinder (1861–1947) oli englantilainen akateemikko. Häntä pidetään geopolitiikan perustajana, sillä sir Halford Mackinderin mallit historian maantieteellisestä ytimestä muodostivat tieteenalan pohjan.


title: Halford Mackinder

text: Oxfordin yliopistossa toimineen Mackinderin vuosina 1904 ja 1919 julkaisemat teoriat eivät siinä mielessä ole geopolitiikkaa, sillä tekijä itse ei koskaan käyttänyt termiä geopolitiikka. Mackinder kuitenkin loi teorioillaan kuvan globaalista kilpailusta, jossa on olemassa maasta itsestään johdettavissa olevia, osin ihmistoiminnasta riippumattomia voimia. Maailmanlaajuisessa mittakaavassa Euraasia on hänen mielestään globaalin vallan luonnollinen tyyssija. Se oli maavalta, jota vastaan merivalloilla ei olisi mahdollisuuksia kilpailla. Lisäksi Euraasiaa ympäröi Mackinderin mukaan alue, jonka valloittaminen tekee siitä koko maailmaa hallitsevan mahdin.


title: Charline Van Snick

text: Charline Van Snick (s. 2. syyskuuta 1990 Liège) on belgialainen judon olympia- ja MM-mitalisti sekä Euroopan-mestari sarjasta 48 kg..


title: Charline Van Snick

text: Van Snick saavutti alle 20-vuotiaiden EM-kilpailujen 48 kg:n painoluokassa pronssia 2008 ja kultaa 2009. Hän sai samassa sarjassa pronssia Wienin EM-kilpailuissa 2010 ja sijoittui viidenneksi Pariisin MM-kilpailuissa 2011. Tšeljabinskin EM-kilpailuissa 2012 hän sai hopeaa hävittyään loppuottelussa romanialaiselle Alina Dumitrulle.


title: Charline Van Snick

text: Van Snick saavutti olympiapronssia 48 kg:n sarjassa Lontoossa 2012. Hävittyään välieräottelussa brasilialaiselle Sarah Menezesille hän kukisti pronssiottelussa Argentiinan Paula Pareton. Budapestin EM-kilpailuissa 2013 hän saavutti hopeaa hävittyään finaalissa unkarilaiselle Éva Csernoviczkille. Saman vuoden Rio de Janeiron MM-kilpailuissa hän sai pronssia.


title: Charline Van Snick

text: Van Snick voitti 48-kiloisissa kultaa Bakun Euroopan kisoissa 2015 kukistettuaan loppuottelussa Turkin Ebru Sahinin ja Kazanin EM-kilpailuissa 2016, jossa voitti finaalissa Éva Csernoviczkin.


title: Charline Van Snick

text: Van Snick on kilpaillut alle 52 kg:n painoluokassa loppuvuodesta 2016 lähtien. Hän sijoittui sarjassa viidenneksi Bakun MM-kilpailuissa 2018.


title: Charline Van Snick

text: Van Snick on saavuttanut Masters-, Grand Slam- ja Grand Prix -kilpailuissa kahdeksan turnausvoittoa, kolme kakkossijaa ja kymmenen kolmossijaa. Maailmancupeissa/Continental Open -kilpailuissa hänellä on neljä turnausvoittoa.


title: Racing Club Heemstede

text: Racing Club Heemstede eli usein lyhyesti RCH on alakomaalainen jalkapalloseura Heemsteden kaupungista. RCH on perustettu vuonna 1911. Seura on voittanut Alankomaiden mestaruuden kahdesti vuosina 1923 ja 1953. Alankomaiden cupin RCH on voittanut 1918 ja 1928.


title: Surkotada

text: Surkotada on Luoteis-Intiassa rannikolla sijaitseva muinainen Indus-kulttuurin satamakeskus. Paikka on nykyisessä Gujaratin osavaltiossa Kutchin piirikunnassa, 160 km Bhujista luoteeseen. Paikka on pieni, sen ala on 1,4 hehtaaria. Kaupungin itäosa on suunnilleen neliömäinen 60x55 m tavallisen väen asutus, ja länsiosa 60x60 m linnoitus. Linnoituksen talot ovat suurempia kuin tavallisen väen asunnot. Surkotadasta on löydetty merkkejä hevosesta ajalta noin 2000 eaa. Kypsä harapapn kulttuuri päättyi täällä laajasti arvioiden välillä 2200-1700 kalenterivuotta eaa.


title: Surkotada

text: Surkotadasta on saatu monia radiohiiliajoituksia, joiden tulkinta riippuu käytetystä kalibraatiosta.ja 5730-puoliintumisajalla noin 1795±100 eaa. Kaliobroitu aika noin 2000 cal. eaa..


title: Surkotada

text: Hevosen luita on löydetty kaikista kerrostumista, ajalta 2100-1700 eaa.


title: Kakkurilampi (Ikaalinen, Sisättö)

text: Kakkurilampi on Pirkanmaalla Ikaalisissa Sisätössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Kakkurilampi on osa Sipsiönjärven-Vahojärven aluetta.


title: Kakkurilampi (Ikaalinen, Sisättö)

text: Lammen pituus on 300 metriä, leveys 100 metriä ja sen pinta-ala on 2,1 hehtaaria. Se sijaitsee noin kolme kilometriä pohjoiseen Sipsiöjärvestä Kivijärvenkulmalla. Lampea ympäröi ojitettu suo ja sitä ylittää sähkölinja. Lampeen laskee 12 suo-ojaa, joista ainakin yksi myös tuo vettä pois. Karttatiedon puuttuessa voidaan kuitenkin pitää todennäköisenä, että vedet virtaavat Sipsiöjärveen Markkolanlammen kautta. Rantaviivan pituus on 700 metriä. Rantaa reunustaa suo lukuun ottamatta pohjoista rantaa. Rantaan on rakennettu vapaa-ajan asunto, jonne johtaa yhdystieltä 2764 haarautuva Tampere-Seinäjoki-junarataa seuraava maantie.


title: Markkolanlampi (Ikaalinen)

text: Markkolanlampi on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Markkolanlampi on osa Sipsiönjärven-Vahojärven aluetta.


title: Markkolanlampi (Ikaalinen)

text: Lammen pituus on 200 metriä, leveys 150 metriä ja sen pinta-ala on 1,3 hehtaaria. Se sijaitsee kilometrin verran pohjoiseen Sipsiönjärvestä peltoaukean eteläreunassa. Lampi on muodostunut usean mäen muodostamaan painanteeseen. Siihen laskee kaksi pelto-ojaa pohjoisesta ja kolmas etelästä. Laskuoja lähtee kaakkoisrannasta kapean lahden pohjukasta ja 1,3 kilometriä pitkällä matkallaan Sipsiöjärveen siihen yhtyy Raittilanlammen laskuoja. Laskuoja laskee samaan lahteen Vahojoen kanssa. Rantaviivan pituus on 450 metriä. Lammen ympäristössä sijaitsee kaksi maatilaa ja rannalle on rakennettu yksi vapaa-ajan asunto. Niille pääsee yhdystieltä 2764.


title: HVV Den Haag

text: Haagse Voetbal Vereniging eli usein HVV Den Haag tai vain HVV on jalkapalloseura Haagin kaupungista. Seura on perustettu vuonna 1883 osana krikettiklubia. Seura pelaa kotiottelunsa De Diepputissa. HVV on voittanut Alankomaiden mestaruuden kymmenen kertaa: 1890–91, 1895–96, 1899–1900, 1900–01, 1901–02, 1902–03, 1904–05, 1906–07, 1909–10 ja 1913–14. Alankomaiden cupin HVV on voittanut vuonna 1903.


title: Katarri

text: Katarri () on lääketieteen ja eläinlääketieteen termi, joka tarkoittaa limakalvon tulehdustilaa riippumatta sijaintipaikasta ja taudin kestosta (krooninen tai akuutti katarri). Tunnettuja katarraalisia sairauksia ovat mahakatarri ("catarrhus gastricus"), keuhkokatarri ("catarrhus bronchialis"), harvinaisemmin käytetty myös virtsarakon tulehduksesta ("catarrhus vesicalis"). Heinänuhasta on myös käytetty nimeä "catarrhus aestivalis". Hevosella tunnetaan "catarrhus sacci aerophori" eli hevosen ilmapussintulehdus. Termi on pyritty korvaamaan modernimmilla ja täsmällisemmillä ilmaisuilla.


title: William Boyce Thompson

text: William Boyce Thompson (13. toukokuuta 1869 – 27. kesäkuuta 1930) oli yhdysvaltalainen kaivosinsinööri, rahoittaja ja Newmont Miningin perustaja. Thompson kuului Federal Reserve Bank of New Yorkin johtajistoon ja osallistui Venäjälle suuntautuneelle Punaisen Ristin avustusmatkalle.


title: Ylinen Tervalammi

text: Ylinen Tervalammi on Pirkanmaalla Ylöjärven pohjoisosissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Ylinen Tervalammi on osa Sipsiönjärven-Vahojärven aluetta.


title: Ylinen Tervalammi

text: Lampi on 200 metriä pitkä ja 150 metriä leveä. Se sijaitsee noin kolme kilometriä kaakkoon Ikaalisten Vahojärvestä pitkänomaisessa painaumassa Tervavuoren pohjoispuolella. Lampea ympäröi kapeareunainen suo. Siihen laskee etelästä kaksi metsäojaa. Läntisempi oja tuo Sorsalammin ja Kallionevan vesiä. Itäisempi oja tuo vettä sekä Metsävuoren takaa esimerkiksi Vääräjärvestä että Honkanevan ja Honkalammin vesiä pohjoisemmasta. Itäisemmälle ojalle on kaivettu myös Tervalammin ohittava oja. Lammin laskuoja Tervaoja lähtee sen pohjoispäästä ja kulkee Alisen Tervalammin ohitse ja se laskee kuljettuaan noin kolme kilometriä Hihkiönjoen alajuoksulle. Hihkiönjoki laskee Vahojärveen. Lammen ympäristössä sijaitsee kaksi maatilaa, mutta rannat ovat autiot. Vapaa-ajan asunnot on rakennettu ylemmäksi mäelle. Niille johtaa pieni kylätie, joka haarautuu pois yhdystieltä 13284 Vahojoen lähellä.


title: Albert Pike

text: Albert Pike (29. joulukuuta 1809 Boston – 2. huhtikuuta 1891 Washington, DC) oli yhdysvaltalainen asianajaja, sotilas, kirjailija ja vapaamuurari. Pike toimi Yhdysvaltain sisällissodan aikana konfederaation armeijan upseerina. Myöhemmin hän nousi Pohjois-Amerikan vapaamuurareiden johtajaksi.


title: Tepe Yahya

text: Tepe Yahya on Etelä-Iranissa sijaitseva muinainen jo raunioitunut asutuskeskus. Paikka oli asuttu 5500 eaa.–400 jaa. Paikka sijaitsee sisämaassa Hormuzin salmesta pohjoiseen, noin 220 km Kermanin kaupungista etelään. Paikalta on löydetty satoja kloriittikivestä tehtyjä astioita.


title: Tepe Yahya

text: Tepe Yahyassa vaikuttaneet kulttuurit jaetaan ajoitusten mukaan seuraavasti:


title: Tall-i-Bakun

text: Tall-i-Bakun on esihistoriallinen löytöpaikka kolme kilometriä Persepoliksesta etelään Marv Dashtin tasangolla, Etelä-Iranissa. Paikalla sijaitsevalla kahdella kumpareella vallitsi kuparikautinen kulttuuri esihistoriallisena aikana. Näillä kahdella kumpareella ovat löytöpaikat Tall-i-Bakun A (noin 4000–3500 eaa.) ja Tall-i-Bakun B (noin 5000–4200 eaa.). Alueella on tehty runsaasti löytöjä.


title: Tall-i-Bakun

text: Ernst Herzfeld Berliinin yliopistosta teki läntisellä kummulla vuonna 1928 kaivauksia, joissa löytyi esihistoriallista esineistöä. Tall-i-Bakun B:n löysivät vuonna 1932 Alexander Langsdorff ja Donald McCown laajentaessaan kaivauksia. Vuonna 1937 kaivauksia tekivät McCown ja Erich Schmidt Chicagon yliopiston itämaiselle instituutille tekemissään kaivauksissa.


title: Tall-i-Bakun

text: Tall-i-Bakun B (noin 5000–4200 eaa.) koostuu kahdesta erillisestä kulttuurikertymästä, joista alempi kerrostuma, Bakun BI, sisälsi vain tuhkaa ja roskia sekä karkeaa punaista maata. Bakun BII:sta löytyi keramiikkaa, mutta ei rakennuksia. Bakun A:n (noin 4000-3500 eaa.) kaivausten ensimmäinen kausi alkoi vuonna 1932 ja oli laajuudeltaan noin 1 200 neliömetriä. Siinä oli neljä eri kaivaustasoa.


title: Tall-i-Bakun

text: Läntisen kukkulan kerrostumista löytyi runsaasti maalattua keramiikkaa, joka ajoitettiin 4000 eaa. tehdyksi. Yllättävästi paikalta löydettiin ehjiä astioita taloista sisäkkäin pinottuina. Kermanväriseen keramiikkaan oli maalattu geometrisia ornamentteja, joista osa oli yksinkertaisia mutta joukossa oli myös monimutkaisia. Osaa oli koristeltu myös yksinkertaisilla vuorikauriin ja muflonin kuvilla. Keramiikka-astioiden lisäksi paikalta löydettiin myös ihmisten ja eläinten figuureja, jotka olivat maalattua savea. Myös napin mallisia sinettejä löytyi, ne olivat enimmäkseen vihreästä kivestä tehtyjä. Kuparista tehtyjä veitsiä, teriä ja tikareita löydettiin suuria määriä.


title: Tall-i-Bakun

text: Tall-i-Bakunissa on ollut varhain teollisuutta, jota osoittavat paikalta löydetyt rikkaat esihistorialliset esineistöt. Paikalta on löydetty paljon jälkiä simpukankuorista, kuparia, steatiittia, lapista ja turkoosia, joita oli hankittu muualta. Alueella valmistettua esineistöä on kulkeutunut kauas ympäröiville seuduille.


title: Center-Inn

text: Center-Inn on suomalainen ravintolaketju. Sen perusti 1983 Eila Kuurma, o.s. "Paasivaara" (21. syyskuuta 1929 Wien – 14. toukokuuta 2016 Hattula) ostettuaan Fazerilta Go-Inn-ravintolat. 2000-luvun alussa yrityksen johtoon siirtyi hänen poikansa Kimmo Kuurna. Omistusosuudet oli myös muilla Eila Kuurman lapsilla Petri Kuurmalla ja Kasperiina Kuurmalla.


title: Center-Inn

text: Kun perhe myi vuonna 2007 ravintolaketjun, jonka ensimmäinen ravintola oli Helsingin Makkaratalossa toiminut Omenapuu, siihen kuuluivat Cafe de Paris, Famiglia Pizza & Steak Cellar, Friday, Gaselli, König, La Famiglia, Michelle, Omenapuu, Rafaello, Simone, Sir Eino ja Soopeli. Ostajina olivat ravintoloitsija Henri Klimscheffskij, Vantaan Jumbon Citymarket-kauppias Matti Himberg ja Iso-Omenan Citymarket-kauppias Toni Pokela. Ketju siirtyi vuonna 2013 HOK-Elannolle.


title: Savonlinna Works

text: Savonlinna Works Oy on Savonlinnan Lypsyniemessä toimiva konepaja, joka on erikoistunut paperi- ja selluteollisuuden laitteiden tuotantoon. Savonlinna Works Oy on Andritzin tytäryhtiö. Savonlinna Worksissa tuotetaan muun muassa sellun pesureita, rumpusuodattimia, kiekkosuodattimia, sellunkeiton laitteita ja painelaitteita, sekä kaikkia varaosia näihin laitteisiin. Savonlinna Works toimittaa myös näille tuotteille varaosia, huoltopalveluja, päivityksiä, modernisointipalveluja, seisokkipalveluja ja asennuspalveluja ympäri maailman. Kaikki tuotteet suunnitellaan, valmistetaan, tarkastetaan ja asennetaan Savonlinna Worksin toimesta, eli tehtaassa on täysi tuotantoketju. Savonlinna Worksin nykyisenä toimitusjohtajana toimii Kaj Lindh.


title: Savonlinna Works

text: 1917 Oy Lypsyniemen Konepaja perustetaan


title: Savonlinna Works

text: 1948 paja yhtiöitetään Enso-Gutzeitin kanssa


title: Savonlinna Works

text: 1987 paja Ahlstromin omistukseen


title: Savonlinna Works

text: 2000 paja Andritzin omistukseen


title: Savonlinna Works

text: 2004 Savonlinna Works Oy yhtiöitetään


title: Linja 6 (Brysselin metro)

text: Linja 6 on Brysselin metron kehälinja. Siihen kuuluu lisäksi Pohjois-Brysseliin Roi Baudouinin asemalle kulkeva osuus. Nykymuodossaan se on ollut olemassa vuodesta 2009, jolloin linjaan 1A kuulunut osuus Beekkantista Roi Baudouiniin siirrettiin osaksi linjaa 6.


title: Alman metroasema

text: Alma on Brysselin metron asema Woluwe-Saint-Lambertin kunnassa. Sitä käyttävät linjan 1 junat. Se oli linjan itäinen pääteasema avaamisestaan vuonna 1982 vuoteen 1988 saakka, jolloin linjaa jatkettiin.


title: Kinaldiinipunainen

text: Kinaldiinipunainen (CHNI) on kinoliinin johdannaisiin kuuluva orgaaninen yhdiste. Yhdistettä voidaan käyttää pH-indikaattorina ja väriaineena.


title: Kinaldiinipunainen

text: Kinaldiinipunainen on huoneenlämpötilassa hyvin tummanpunaista, lähes mustaa, kiteistä ainetta. Se liukenee vain hyvin vähän veteen, mutta liukenee paremmin muun muassa etanoliin ja etikkahappoon. Yhdisteen absorptiomaksimin aallonpituus on 528nm. Valon vaikutuksesta kinaldiinipunainen hajoaa hitaasti. Kinaldiinipunainen on väritöntä pH:n ollessa alle 1,4 ja muuttuu väriltään punaiseksi pH:n kohotessa välille 1,4–3,2. Kloridi-ionien läsnä olo laskee hieman värinmuutosalueen pH-arvoa.


title: Kinaldiinipunainen

text: Kinaldiinipunaista valmistetaan kinaldiinietyylijodidin ja p-dimetyyliaminobentsaldehydin välisellä kondensaatioreaktiolla etanoliliuoksessa pyridiinin toimiessa emäksisenä katalyyttinä.


title: Kinaldiinipunainen

text: Kinaldiinipunaista voidaan käyttää indikaattorina titrattaessa emäksiä hapoilla. Muita käyttökohteita ovat solujen värjäys biokemiallisissa tutkimuksissa, fotoresistinä elektroniikkavalmistuksessa, maaleissa ja pinnoitteissa sekä eräiden virustautien hoidossa.


title: Arts-Loi/Kunst-Wetin metroasema

text: Arts-Loi (Kunst-Wet) on Brysselin metron asema Brysselin kaupungin alueella. Sitä käyttävät linjojen 1, 2, 5 ja 6 junat.


title: Arts-Loi/Kunst-Wetin metroasema

text: Asema avattiin jo vuonna 1969, jolloin sitä käyttivät raitiovaunut. Metroasema siitä tuli vuonna 1976, jolloin ensimmäiset metrojunat otettiin käyttöön.


Alankomaiden alle 21-vuotiaiden jalkapallomaajoukkue on Alankomaiden kuninkaallisen jalkapalloliiton hallinnoima kansallinen alle 21-vuotiaiden jalkapallojoukkue.


title: Alankomaiden alle 21-vuotiaiden jalkapallomaajoukkue

text: Alankomaiden joukkue on voittanut alle 21-vuotiaiden Euroopan-mestaruuden kahdesti, vuosina 2006 ja 2007.


title: Aumalen metroasema

text: Aumale on Brysselin metron asema Anderlechtin kunnassa. Sitä käyttävät linjan 5 junat.


title: Yhdysvaltain presidentin virkavala

text: Yhdysvaltain presidentin virkavala on Yhdysvaltain presidentin virkakautensa alussa antama vala tai vakuutus, jossa hän lupaa vaalia Yhdysvaltain perustuslakia. Valatilaisuudessa virkaan astuva presidentti asettaa vasemman kätensä yleensä Raamatun päälle ja toistaa korkeimman oikeuden puheenjohtajan lukeman valatekstin. Usein valan loppuun lisätään myös ”So help me God” (suom. "Jumala minua auttakoon").


title: Yhdysvaltain presidentin virkavala

text: Laissa ei edellytetä uskonnollisia elementtejä, kuten Raamatun käyttöä. Theodore Roosevelt ei käyttänyt Raamattua astuessaan virkaan vuonna 1901. Harry S. Truman, Dwight D. Eisenhower, Richard Nixon, George H. W. Bush, Barack Obama ja Donald Trump käyttivät kahta raamattua.


title: Yhdysvaltain presidentin virkavala

text: Presidentin virkavalasta säädetään perustuslain toisessa artiklassa.


title: Yhdysvaltain presidentin virkavala

text: Suomeksi:


title: Beaulieun metroasema

text: Beaulieu on Brysselin metron asema Auderghemin kunnassa. Sitä käyttävät linjan 5 junat. Se on nimetty kenraali Jean-Pierre de Beaulieun mukaan.


title: Beaulieun metroasema

text: Vuonna 1976 avattu asema oli linjan pääteasema, kunnes linjan jatke avattiin seuraavana vuonna.


title: Vuonos

text: Vuonos tarkoittaa seuraavia:


title: Sam Clemmett

text: Sam Clemmett (s. 1. lokakuuta 1993 Brundall, Englanti) on brittiläinen näyttelijä. Hän on näytellyt muun muassa elokuvissa "Survivor" ja "Burn the Clock". Clemmet on esiintynyt myös J.K Rowlingin näytelmässä "Harry Potter and the Cursed Child", jossa hän näytteli Harry Potterin poikaa Albus Potteria.


title: Sam Clemmett

text: Clemmet on näytellyt urallaan useissa teatterinäytöksissä Lontoossa. Hän on myös esiintynyt BBC:n televisiosarjoissa "The Musketeers" ja "Foylen sota", sekä ollut sivurooleissa muun muassa "Holby Cityn sairaalassa", "Tohtoreissa" ja "Our World War:ssa".


title: Rangpur

text:
Rangpur on arkeologinen löytöpaikka Gujaratissa, Intiassa.
Sieltä on löydetty Indus-kulttuurin aikainen asutuskeskus.
Paikan ala on noin 80 ha, muinoin asutun kekuksen ala jopa 320 ha.
Paikan koko oli myöhäisharappalaisella jaksolla noin 50-100 ha. Niin sanottu kiillotettu punainen keramiikka Rangpur III-jaksolla lienee alkanut noin 1850-1800 eaa. ja jatkunut ehkä vuoteen 1400 eaa. Rangpur III-kaudelta on löydetty paikan ensimmäiset muutamat hevosen ja koiran jäänteet.
S.R.Raon käyttämä aikajako, joka on luultavasti liian nuori ainakin loppupäästä.Myöhempi, korjattu aikajakoVielä yksi jako


title: Esko Vuorela

text: Esko Viljo Kalevi Vuorela (s. 17. maaliskuuta 1942 Kaarina) on suomalainen taloustieteilijä. Hän oli Turun yliopiston taloustieteen professori 1974 alkaen. Hänen tutkimuskohteitaan ovat olleet yritykset, neuvottelumallit ja päätöksentekoteoria.


title: Kaukajärvi (Ikaalinen)

text: Kaukajärvi on Pirkanmaalla Ikaalisissa Sisätössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Kaukajärvi on osa Sipsiönjärven-Vahojärven aluetta.


title: Kaukajärvi (Ikaalinen)

text: Järven pituus on 2 kilometriä, leveys 250 metriä ja sen pinta-ala on 23 hehtaaria. Se sijaitsee erämaassa Vahojärven ja Hulppojärven puolivälissä. Järvi on muodoltaan suora ja kapea ja sen rannat ovat paikoin jyrkätkin. Suurin tulojoki on Vesajärvestä alkuunsa saava 650 metriä pitkä joki, jossa on pudotusta 3,2 metriä. Siihen laskee vielä viisi muuta suo- ja metsäojaa. Järven luusua sijaitsee sen 2,6 kilometriä pitkä laskujoki Hihkiönjoki, joka laskee Vahojärveen. Hihkiönjoki virtaa vuolaasti parissa koskessa, mutta sitä se on etenkin joen alajuoksulla, ja sen kokonaispudotus on yli 23 metriä. Rantaviivan pituus on 5,8 kilometriä. Rannan läheisyydessä on sijainnut maatila, joka ei ole enää toiminnassa. Rannoille on rakennettu alle 15 vapa-ajan asuntoa, joille johtaa tiet yhdystieltä 2764.


title: Kaukajärvi (Ikaalinen)

text: Kaukajärvien nimissä on niiden alkuosalle "kauka" ehdotettu selitykseksi "pitkä". Järvien nimet voivat olla hyvinkin vanhoja, jolloin nimen alkuperäinen merkitys on voinut unohtua. Ante Aikio ehdottaakin, että "Kaukajärvi" tarkoittaisikin "Pitkäjärveä". Koska ajatus on uusi ja sen idea sisältää epävarmuustekijöitä, tulisi lukijan suhtautua tähän varauksella.


title: Kaukajärvi (Ikaalinen)

text: Järvi sijaitsee opastetulla Sipsiöjoen melontareitillä Liesijärvi– Petäjäjärvi– Vuorijärvi– Vesajärvi– Kaukajärvi– Vahojärvi– Sipsiöjärvi– Ohistonlampi– Kyrösjärvi.


title: Outi Leinonen

text: Outi Leinonen (s. 15. heinäkuuta 1950 Helsinki) on suomalainen taiteilija ja muotoilija, joka tunnetaan erityisesti keramiikan töistään. Hän kävi vuosina 1969–1975 Taideteollisen korkeakoulun Helsingissä ja teki 1980-luvun alussa freelance-tehtäviä Arabialle ja Pentikille. Hänellä on ollut vuodesta 1976 oma keramiikkapaja. Leinosella on ollut vuosina 1997–1999 valtion kolmivuotinen taiteilija-apuraha. Hänet valittiin vuonna 2013 vuoden keramiikkataiteilijaksi. Hänen töitään on esillä Designmuseossa ja Arabian museossa Helsingissä. Leinonen on tehnyt Käpylän ruotsinkielisen ala-asteen ulkoseinässä olevan seinäteoksen.